Naparra'ko erri txikitxu baten da, 1876'garren urtian, karlisten ointsuengo guda azkenian.\nIñurrijak lez, ugari dabilz bertan guda-mutil karlistak, aurreraoko gabean etorrita, Parantze aldeko Euzkadi'ra igaroteko ustez.\nEuretarik ija gustijak gaztelarrak dira; euzkotarrik, banakaren bat ixan ezik, nekez aurkitu lei an.\nDiru askorik eztago gudamutil aren sakeletan, baña orraitik jokuan daragoyoe alde gustijetan. Elexaren ondoko zugatz andijaren gerizpian agiri da aldra azitxo bat; bertan dabilz gogor jokuan, «txapeta»-jokuan.\nAn dira añenak, didarrak, eztabaida andijak, begirakuna itxelak, eskuba bayonetara eruatiak...! Otsuak «txapetan» jokatu al ba'lebe, eleukie ainbeste urrumada ta agin-erakuste egingo.\nBaña zemakun (amenazu) asko ixan-arren eztira eskubetara sartzen, bertan dagolako euren ollarra, andaluztar sarkento bat, mutil morrosko andija, baltza, begirakun itxalduna, beliaren lumia lakoxe patilla baltzak daukozala arpegi-alboetan.\nOnexen dautsoe bildur, berau egin da ugazaba, beronek epaya emoten dau eztabaidetan; bere nausitasunaren ikurkija (señalia) an dauko lurrian sartuta, arrabete ta erdiko aizto (cuchillo) zorrotza, birrist argi egiten dauna; jokatu gura daunak, beroni emon biar dautso onenbesteko bat.\nJoko oni begira dagoz euzkeldun bi, bata markiñarra ta bestia Durango-aldekua.\nIkusirik markiñarrak sarkento ollar arek dirua kentzen dautsela jokalarijei, berak jokatu barik, itanduten dautso bere lagunari la zegaitik dan a.\n Ori dok, darantzutso lagunak, baratoa kobretia; alan esaten yoek eurok. Iñok emon gura ezpa'yautsok, berorregaz bixija jokatu biar yok aiztokadaka. Berori dok itxuraz errimiena orretan, bere bildur dozak, iñok eztok azartzen, eta ixil-ixillik egiten yoek bere esana. Iñok gura ballok ori ollartzatik kendu, beste aizto bat sartuko lieukek beriaren onduan, eta olantxe adirazoko lieuskiok narruba jokatu gura daula ta bere nausitasuna kendu gura dautsola.\n Aiztorik ba'dok or? esan eban markiñarrak.\n Etxaukuat, baña eskatu negijok neure ezagun bati, zer ba? Orretan sartzeko ustia daukok ala?\n Bai mutil! Ementxe gayabiltzak txanpon barik, barrubak uts-utsik ija iru egun onetan, eta ortxe ikusten yuat gosia ilteko bide erraza.\n Bixija galtzeko bide erraza be ixan leitekek.\n Dana dala!... Ekarristak aiztua ta ikusiko yuagu.\nZuzendu dabe nundik-edo-andik aizto eder bat; artu dau markiñarrak, eta sartu, beste aiztuaren onduan. Beingo baten ixildu dira gustijak, mutillari begira-begira dagoz ikaraturik, an zek jazo biar daun; sarkento andaluztarra arrituta lez geratzen da unetxu baten, eta beriala, arpegi ta begijak ikaragarriro jarririk, asten da didarka:\n¡Corro, corro!... ¡Mardita zea!... Oigasté comparito, oté zabe bien que é lo que ezo zenefica?\n Barriketa gitxi jo niri! esan dau markiñarrak bere aiztua lurretik artu ta bestiaren aurrian jarririk edozetarako gertu.\n Oté no jabla en cristiano?... ¡Güeno!... Vamoj a vé zi noy entendemo... Zu jakin... ori... zer?\n Bai, bayakiat... nai bok ementxe, edo nai dokan lekuan...\nAndaluztarrak igarri dau aregaz ordago jokatu biar dala, il edo erail egin biar dala, beste biderik eztagola; aren begijetan agertzen dan gogo sendua eztagola atzeratzerik. Orduban, didar ta beso-erabilte ta aiko-maiko andijak egiñik, zabaldu dau asko gudamutillen arteko utsunia, ta beronen erdi-erdijan geratzen dira ollar bijak; baña aiztokadaka narrubak zulatu biarrian, txutzu-putzu itz egiten dautso andaluztarrak markiñarrari, onek bayetz diñola buru ta gusti, ta gero:\n Va a zegí er juego... ezte cabayero y menda cobramoj er barato... er que no eté conforme que lo iga, y ze le dará lo zuyo...\nAndaluztarrak ixil-mixil esan dautsona markiñarrari da, alkar ilten ibilli barik, baratoa erdi-bana artzia obeto ez ete deritxon, eta bestiak bayetz ba.\nOnantxe bildu eben ainbat txanpon euzkeldun mutil bijak. Erri bertatik bigurtu ziran euren etxietara, ta biderako naikua euki eben; Berriz'en alkarri agur egin eutsoenian, azkari (merienda) on bat eginda, ondiño be apurren batzuk banakatu ebezan.


Bertsolari Txapelketak bere formatua aldatu du, COVID-19a dela eta – Gazteon KZ\nTeoriak dio negu honetan zehar, bi urtean behin bezala, Arabako Bertsolari Txapelketaren edizio berri bat jokatu behar zela. Izan ere, joan den udazkenean, indarrean zeuden osasun-neurri eta -araudi guztiekin, lehiaketan parte hartu behar zuten 12 pertsonen izenak eta 2019ko sei finalistak erabakitzeko aurretiko kanporaketak egin ziren. Baina pandemiak oraina markatzen jarraitzen du eta Arabako Bertsozale Elkarteak planak aldatu eta momentura egokitzeko erabakia hartu du.\nOraingoz ez da xehetasun askorik ezagutzen, baina Interneteko espazio ofizialen bidez, taldeak jakinarazi du oraingoan ez dela lehiaketa modu horretan egingo, baizik eta izen berberekin eraldatuko dela, hori bai. Lehiaketa ez da banakakoa izango, binaka egingo da. Apiriletik aurrera egingo da, baina martxo honen amaierara arte ez dira saioen egoitzak ezagutuko, nola egingo diren, zein izango den jarraitu beharreko mekanika eta nola osatuko diren bikoteak.\nBederatzi bikote osatuko dira. 2019ko banakako finalean parte hartzeagatik – Behin baino gehiagotan ikuslez eta bertsoz bete zuen Principal pilotalekua –, formula berri honetan Iñaki Viñaspre (egungo arabar txapelaren jabea), Manex Agirre, Xabi igoa, Oihane Perea, Peru Abarrategi eta Aroa Aretxubieta izango dira. Gainera, joan den udazkeneko kanporaketen ostean, Aitor Ugarte, Unai Anda, Andere Arriolabengoa eta Rikardo Gonzalez de Durana izango dira lau saioren irabazleak, baita Martin Abarrategi, Felipe Zelaieta, Manu Bendala, Beñat Garaio, Irati Anda, Eli Zaldua, Xabier Antia eta Ander Aranburu ere. Hasiera batean, urtarrilaren amaieratik hil honetara bitartean lehiatzen aritu beharko ziren, eta orduan banakako finala jokatu beharko zuten berriro Principalen. Baina koronavirusak ez du nahi izan hori posible izatea. Hala ere, Arabako Bertsozale Elkarteak ez du amore eman nahi izan, ezta garai hobeak iritsi arte itxaron ere, bidea berreskuratzeko. Nahiago izan du bere burua berrasmatu eta pausoak ematen jarraitu.\n← Abian da Punto de Vista Nafarroako Zinema Dokumentalaren Nazioarteko Jaialdia\nCalixto Bieito, 2020ko Arte Eszenikoen Urrezko Domina →


Astelehenean egingo du CD Laudiok Batzar Orokorra - Aiaraldea.eus\nAstelehenean egingo du CD Laudiok Batzar Orokorra\nAimar Gutierrez 2018-07-06 08:00 Kirola Laudio\nBazkide guztiei egin die deia CD Laudio futbol taldeko zuzendaritza berriak datorren astelehenean egingo den batzar orokorrean parte hartzeko.\nZuzendaritza talde berria aurkeztuko dute batzar orokorrean. / Aiaraldea.eus | Ikusi handiago | Argazki originala\nOhiko eta ezohiko batzar orokorra deitu ditu CD Laudioko zuzendaritzak uztailaren 10erako. Erabilera anitzeko udal aretoan izango da 19:00etan. Iragan ekainean Javi Zaballa klubeko zuzendaria izateko hautatua izan zenetik egiten den lehenengo bazkideen batzarra izango da.\nZuzendaritza talde berria aurkeztuko da bertan eta 2018-2019 denboraldiari begirako xehetasunak adostuko dira.\nDenboraldi berrirako aurrekontua bozkatu, bazkideen kuotak adostu eta kirol-proiektua eztabaidatu da, besteak beste. 2017-2018 denboraldiko likidazioa ere landuko da asteleheneko batzarrean.\nSoka luzea ekarri zuen CD Laudioko lehengo zuzendaritza taldearen aldaketak. Klubaren gidaritza inork hartuko ez zuelakoan, klubaren jarraipena ere zalantzan egotera iritsi zen. Carlos Larrory CD Vitoria taldeko zuzendaritzako kideak kluba kudeatzeko bere burua aurkeztu zuen. Aldiz, Javier Zaballak “Laudio Gorritazuri” taldea aurkeztu zuen. Azkenean, ekaina erdialdean egin zen bozketan, Zaballaren zuzendaritzaren alde azaldu zen bazkideen gehiengoa.\nIvan Romeo eta Selena Barreirok hartu dute lidergotza Aiarako Biran\n“Euskal Herrira eginiko bisita baten ondorioz erabaki nuen Australiako Euskal Pilota Federazioa sortzea”\nDozenaka lagun bertaratu ziren Aretako Gazte Asanbladak antolatutako pilota partiduak ikustera


2015/12/22 (e)ko saioa\nLehendakaritzako egitura aldatu da Gogorari tokia emateko.\nMarsellako Euskal Etxea onartu da.\nEusko Jaurlaritzak onartu berri du Euskadiko hiru erakunde mailetako enplegu sistema publikoaren araubidea eta funtzionamendua eguneratzeko Lege Proiektua.\nEusko Jaurlaritzak 280.000 erabiliko ditu behi esnearen salerosleak babesteko.\n461 milioi euro DBE eta EPO beharrei erantzuteko.\n5,5 milioi eraikinak, jasangarritasun irizpideak erabilita, eraginkortasunez birgaitzeko proiektuak diruz laguntzeko.\n4,5 milioi euro baino gehiago, atzerriko lan-zentroetarako pertsonak kontratatzen dituzten euskadiko enpresetarako.\nDesgaitasuna duten pertsonen enplegua sustatzeko diru-laguntzak.\nAurrerakin itzulgarri bat eman zaio ¿Euskadiko Etxebizitza eta Lurra, E.A.¿ (VISESA) sozietateari.\nHaur hezkuntzako eta Oinarrizko Hezkuntzako curriculum Dekretuak.\n1,6 milioi Lanhitz programaren bidez lantokietan euskararen erabilera eta presentzia areagotzeko.\n¿PYIRENEFP¿ proiekturako hitzarmena sinatzea.\n¿Zuzendaritza Funtzioaren eta Irakasleen Lanaren Ebaluazioa¿ proiektu europarra garatzeko hitzaremena sinatzea.\nAhoaren eta Hortzen Higieniko Goi Mailako Teknikaria.\nDiagnostiko eta Medikuntza Nuklearrerako Irudiko Goi Mailako Teknikaria.\nOsasun Dokumentazio eta Administrazioko Goi Mailako Teknikaria.\nFarmazia Produktuen, Bioteknologikoen eta Antzekoen Fabrikazioko Goi Mailako Teknikaria.\nKomunikazio Bitartekaritzako Goi Mailako Teknikaria.\nRadio Lider Euskadiri irrati-komunikaziorako lizentziak ematea.\nBerraztertzeko helegiteak ez onartzea.\nErabakia, "Marseillako Euskal Etxea-Maison Basque de Marseille." elkartea, Marseille (Frantzia), Euskal Etxe gisa aintzatesten duena, Euskal Autonomia Erkidegoaz kanpoko euskal gizatalde eta etxeekiko harremanei buruzko maiatzaren 27ko 8/1994 Legearen ondorioetarako.\nJaurlaritzaren Kontseiluak argi berdea eman dio Asociación Marseillako Euskal Etxea-Maison Basque de Marseille euskal etxea onartzeari.\nGaur onartu da Frantziako lurraldean ezarritako laugarren euskal etxea, Parisekoarekin, Pauekoarekin eta Bordelekoarekin batera, eta munduan zehar sakabanatuta daudenen arteko 189. euskal etxea da.\nZentro berria Euskal Etxeen Erregistroan sartuko dute eta zentro horren helburuak honako hauek izango dira, besteak beste: euskal hizkuntza eta horren erabilera sustatzea, Euskadiren ohiturak eta usadioak mantentzea eta euskal etxeen nazioarteko sare ofizialean modu aktiboak parte hartzea.\n• Etorkizuneko lege horretan guztiz eguneratuko da duela 25 urte indarrean den funtzio publikoaren gaineko araudia, eta lan-formula berritzaileak sartzeko aukera emango du gaur egun udal, aldundi edo Eusko Jaurlaritzan diharduten 110.000 langileentzat.\n• Erakundeek enplegua finkatzeko prozesuak egin ahalko dituzte «sarrera-txanda bereizien» bidez LEPetan, edo langileak deitutako postuan duen esperientzia balioetsi ahalko dute «modu espezifiko, bereizi eta osagarrian», postuotan urteak lanean daramatzaten aldi baterako langileak finkatze aldera.\n• Administrazio publikoek 20 astera luzatuko dute amatasunagatiko baimena, 32 egunera aitatasunagatikoa, eta baimen berri bat erantsiko dute, senideak kontsulta, tratamendu nahiz miaketa medikoetara laguntzeko.\n• Lehen aldiz aintzat hartuko da lanbide-ibilbidea eta Zuzendaritza Publiko Profesionala sortuko da, langile guztiei irekia.\nProiektu honen berritasun nagusietako bat da Euskadiko araudi batek lehen aldiz emango diela aukera Euskadiko administrazio publikoei «enplegua egonkortzeko prozesu bereziak» abiarazteko eta, hala, «egiturazko izaerako aldi baterako enplegua» egonkortzeko, hau da: bitarteko langileena, aldi baterako lan-kontratua dutenena eta sententziaz finkoa ez den mugagabeko lan-kontratua dutenena.\n• Enplegu-eskaintza publikoak egiten dituzten Euskadiko erakundeek aukera izango dute lehiaketa-oposaketara aterako den lanpostuan urte luzez diharduten pertsonen esperientzia balioesteko. Hala, «esperientzia orokorraren eta deialdia egiten duen administrazioan emandako zerbitzuen balorazioarekiko bereizia eta osagarria izango den balorazio espezifikoa» jaso ahalko dute pertsona horiek. (Hemeretzigarren xedapen iragankorra).\n• Euskadiko administrazio publikoek «sarrera-txanda bereiziak» deitu ahal izango dituzte egonkortasuna emateko, bai lehiaketara deitutako lanpostuan zortzi urtetik gorako esperientzia egiaztatu ditzaketen langileei, bai % 40tik gorako bitartekotasun-tasa duten kategoria profesional batean daudenei ere. Txanda hori deitutako lanpostuen «ohiko prozedurekin, zereginekin eta funtzioekin loturiko proba praktiko bakarra» izango da. Nolanahi ere, «sarrera-txanda bereizirako» hautaketa-prozesu bakoitzeko eskaintzen dituzten lanpostuen % 60 gorde ahalko dute gehienez. (Hogeigarren xedapen iragankorra)\nHalaber zainduko da bereziki, «Euskadiko Enplegu Publikoa Koordinatzeko Batzordearen» bidez, administrazioen arteko koordinazioa; besteak beste, langileak administrazio batetik beste batera igarotzeko gidalerroak eta administrazioen artean elkarlan-hitzarmenak sinatzekoak prestatzeko zeregina izango du organo horrek. (10. artikulua).\n• Euskal Autonomia Erkidegoko Administrazio orokorreko langileei, haren Administrazio Instituzionala zein berezko izaera juridikoa duten haren mendeko erakundeak barne.\n• Lurralde Historikoetako Foru Administrazioetako langileei, haien Administrazio Instituzionalak zein berezko izaera juridikoa duten haien mendeko erakundeak barne.\n• Toki Administrazioetako langileei, haien Administrazio Instituzionalak zein berezko izaera juridikoa duten haien mendeko erakundeak barne.\n• Euskal Herriko Unibertsitateko langileak, Administrazio eta Zerbitzuetakoak bakarrik.\n• Euskadiko Aholku Batzorde Juridikoko langileak, Euskadiko Ekonomia eta Gizarte Arazoetarako Batzordekoak, Lan Harremanen Kontseilukoak, Herri Kontuen Euskal Epaitegikoak, Euskadiko Kooperatiben Goren Kontseilukoak, Datuak Babesteko Euskal Bulegokoak eta Kontratuen Inguruko Errekurtsuen gaineko Euskal Autonomia Erkidegoko Administrazio Organokoak. Halaber, aipatutako Administrazioen mendeko parte-hartzeko, kontsultako, aholkuko nahiz kontroleko beste organo orotakoak, jarduteko unean horien sortze-legeek independentzia aitortu badiete.\n• Helburua da esnearen sektoreari laguntzea egokitzen igarotzen ari den eszenatoki berrira kuota sistemarik gabe.\n• Esne sektorearen batzordean hartutako erabakietako bat da neurria\nAbenduaren 22an Gobernu Kontseiluak egindako bileran, Eusko Jaurlaritzak onartu du Ekonomiaren Garapen eta Lehiakortasuneko sailburuak behi esnearen salerosle diren erakundeentzat laguntzak ezarri eta iragartzeko eman duen Agindua. Laguntzak, zehazki, 2015erako dira eta beraien helburua da beste operadore batzuekin merkaturatzen zituzten abeltzainen produkzioa hartu duten erakundeak babestu eta, era berean, esne sektoreari laguntzea igarotzen ari den eszenatoki berrira egokitzen.\nLaguntzak minimien erregelamendua aplikatuta ezarri dira, eta guztira 280.000 euro esleitu zaizkie. Pasa den urriaren 2an esnearen sektorearen batzordeak bilera egin zuen, ekoizle, operadore, saltzaile eta administrazioen ordezkarien bertan zirela, eta neurri hori hartu zuten, beste batzuen artean. Lagunduko diren jarduerak hauek dira: ekipamenduak erosi eta hobetzea, instalazioak handitzea, esnea biltzeko bideak berregituratzea, eta langileak kontratatzea.\nPertsona fisikoek edo juridikioek jaso ahal izango dituzte laguntzak, eta honako baldintza orokor hauek bete beharko dituzte:\na) Behi esnearen saleroslea izatea eta Euskal Autonomia Erkidegoaren lurralde eremuan kokatuda egotea, eta Agindu hau indarrean jartzen den egunean Euskal Autonomia Erkidegoan dauden abeltzainei esnea jasotzea.\nb) Operadorea Euskadiko Erosle Baimenduen Erregistroan inskribatuta egotea.\nc) Irailaren 28ko 1363/2012 Errege Dekretuak ezartzen duena betetzea. Errege Dekretu horren bidez esne ekoizleen erakundeen eta esnegintza sektoreko lanbideen arteko erakundeen aitortza arautu eta haien kontratazio baldintzak ezartzen dira.\nLaguntza eskaerak Nekazaritza eta Abeltzaintza zuzendariari zuzenduko zaizkio, eta, aurkeztu, Ekonomiaren Garapen eta Lehiakortasuneko Sailaren menpeko Nekazaritza eta Abeltzaintza Zuzendaritzan aurkeztuko dira. Aurkezteko epea 15 egunekoa da Agindu argitaratzen denetik.\nErabakia, 5.000.000 eurotik gorako gastua egiteko baimena ematekoa. Kontzeptua: diru-sarrerak bermatzeko eta gizarte bazterkeriaren aurkako abenduaren 23ko 18/2008 Legean ezarritako etxebizitzarako prestazio osagarriaren prestazio ekonomikoak.\nEnplegu eta Gizarte Politiketako sailburu Angel Toñaren proposamenez, gobernu-kontseiluak 461 milioi euroko gastua baimendu du 2016an Diru Sarrerak Bermatzeko Errentaren eta Etxebizitzatarako Prestazio Osagarrien beharrei erantzuteko.\nOrain dela aste batzuk, 2016ko sailaren aurrekontua aurkezterakoan, Enplegu eta Gizarte Politiketako Sailburuak azpimarratu zuenez, nahiz eta ekonomiaren hobekuntza antzematen hasi den eta tendentzia hori mantentzea espero den, “milaka pertsona egoera larrian jarraituko dute 2016an”, eta, ondorioz, erakundeen sostengua behar izango dute. Testuinguru horretan, Diru Sarrerak Bermatzeko Errenta eta Etxebizitzatarako Prestazio Osagarria abian jartzea erabaki du gaur Gobernuak.\nDiru Sarrerak Bermatzeko Errenta aldian aldiko prestazio ekonomikoa da, bizikidetza-unitate batean bildutako pertsonek jasotzen dute baldin eta ez badute oinarrizko gastuei edota gizarteratze-prozesu batetik eratorritako gastuei aurre egiteko beste diru-sarrera.\nEtxebizitzarako Prestazio Osagarria (EPO) aldian aldiko prestazio ekonomikoa da, eta Diru-sarrerak Bermatzeko Errentaren (DBE) osagarria da. Prestazio horien onuradunen etxebizitza alokairuaren edota ostatuaren ordainketekin lotutako beharrizanak estaltzera bideratuta dago.\nSubjektiboak eta unibertsalak direnez, bi prestazioen aurrekontu-sailak beharren arabera handituko dira. Gizarteratzeko eta Diru Sarrerak Bermatzeko 18/2008 Legearen arabera, Lanbideri dagokio bi prestazioak izapidetzeko eta ebazteko eskumena.\nHain zuzen, desgaitasun larriak dituzten pertsonei –laneratzeko zailtasun handienak dituztenak– lan-merkatu arruntera sartzen eta bertan lanpostuari eusten laguntzeko ildo bat da, bai eta kontratatutako pertsona desgaituak integratzeko prozesuan enpresei laguntza teknikoa emateko ere, Lagundutako Enplegu jarduketen bitartez.\nErabakia, Euskal Autonomia Erkidegoko Diruzaintza Nagusiak Vivienda y Suelo de Euskadi, SA-Euskadiko Etxebizitza eta Lurra EAri itzuli beharreko 8.300.000 euroko aurrerakina ematekoa.\n“Euskadiko Etxebizitza eta Lurra, E.A.” (VISESA) sozietateari 8.300.000 euroko aurrerakin itzulgarri bat ematea erabaki du gaur Gobernu Kontseiluak. Gehienez urtebeteko epea izango du aurrerakin horrek.\nHeziberri 2020 Planak bigarren proiektu gisa jasotzen du Dekretu hauek onartzea. Heziberri 2020 Euskal Hezkuntza Sistema sendotzeko plana da, hezkuntza alorreko eskumenen bilakaera hoberenaren bidez, beti ere Euskal Hezkuntza Sistemak hogeita hamar urte baino gehiagoan pilatu duen esperientzia aintzat hartuta. Oinarrizko Hezkuntzarako Dekretu bakarra aurkeztu izana da –bertan derrigorrezko hezkuntzaren prozesuari osotasunean leku eginez- Gobernu Kontseiluak onarturiko Dekretuen funtsezko elementuetako bat.\nErabakia, " PYIRENEFP Proiektua", 2014-2020eko Espainia, Frantzia eta Andorraren arteko lurralde-lankidetzarako programaren barruan (POCTEFA), egiteko Kataluniako Generalitatekin, Aragoiko Gobernuarekin, Nafarroako Gobernuarekin, Conseil Régional Aquitainerekin, Conseil Régional Languedoc-Rousillonekin eta Conseil Regionla Midi-Pyrenés-ekin hitzarmen bat izenpetzeko baimena ematen dena.\nGobernu Kontseiluak gaurko bileran Hezkuntza, Hizkuntza Politika eta Kultura sailburuari “PYIRENEFP” hitzarmena izenpetzeko baimena emateko erabakia hartu du. Hitzarmen hau honako eskualde hauekin sinatuko da: Kataluniako Generalitatekin, Aragoiko Gobernuarekin, Nafarroako Gobernuarekin, Conseil Regional Midi-Pyrénees-ekin, Conseil Regional d´Aquitaine-rekin eta Conseil Regional Languedoc-Rousillon-ekin.\nProiektu honen xede nagusia da, batetik, formazio eta enplegu sistemen ezagutza sendotzea, eta bestetik, parte hartzaile diren eskualdeetan Lanbide Heziketako ikasleen mugikortasuna handitzea. Era berean, hitzarmen honen bidez mugaz gaindiko elkartrukeak eta mugikortasun jarduerak ere sustatu nahi dira, hiru lan-ildo hauen bitartez:\n-Enplegu eta prestakuntza arloetan mugikortasuna eta osagarritasuna erraztuko dituen ingurune bat sortuz\n-Enplegagarritasuna hobetuz, enplegu nahiz prestakuntza arloetan zeresana duten eragileen arteko elkarlanaren sustapenaren bidez\n- Ikasle nahiz irakasleen gaitasunak eta kualifikazioa hobetuz\nErabakia; Honen bidez, zuzendaritza funtzioa eta irakaskuntza ebaluatzeari buruzko lankidetza hitzarmena (2015-1-ES01-KA201-015972 2015-2016 eta 2016-2017 ekitaldietarako) Servicio Español para la Internacionalización de la Educación-ekin (SEPIE) sinatzea baimentzen da.\nGobernu Kontseiluak gaurko bileran baimendu du Hezkuntza, Hizkuntza Politika eta Kultura sailburua SEPIErekin (Hezkuntza Nazioartekotzeko Espainiako Zerbitzua) hitzarmena sinatu dezan. Hitzarmen honen bidez, Zuzendaritza Funtzioaren eta Irakasleen Lanaren Ebaluazioa deituriko proiektu europarra garatuko du Eusko Jaurlaritzak, Europako beste zenbait herrialderekin koordinazioan.\nAipaturiko proiektua Eusko Jaurlaritzako Hezkuntza Ikuskaritzak aurkeztu zuen Erasmus + programaren barnean. Beronen erredakzioa amaitzean, Europako herrialde guztientzat erreferente edo gida izan nahi du, zuzendaritza taldeen eta irakasleen ebaluazioari dagokionean. Europako finantziazioa izango du horretarako proiektuak.\nEusko Jaurlaritzaren Hezkuntza Ikuskaritzak zuzendu eta koordinatuta, proiektu honetan elkarlanean ari dira Italia, Portugal, Lituania eta Errumaniako ikuskaritzak ere, baita Erresuma Batuko eta Txipreko bi unibertsitate ere.\nHitzarmen honen helburua da, era berean, proiektua garatzeak dakartzan gastuen finantziazioa. Beraz, Euskadiko Administrazioak 121.797 euroko kopurua jasoko du bi zatitan.\nDekretua, Komunikazio Bitartekaritzako Goi Mailako Teknikari tituluari dagokion curriculuma ezarriko duena.\nGobernu Kontseiluak, Hezkuntza, Hizkuntza Politika eta Kultura sailburuaren proposamenez, gaurko bileran onartu Komunikazio Bitartekaritzako Goi Mailako Teknikariaren tituluaren curriculuma zehazten duen dekretua.\nDekretu horren bidez Komunikazio Bitartekaritzako Goi Mailako Teknikariaren tituluari, Gizarte Kultur Zerbitzuak lanbide-arloan, dagozkion goi mailako Lanbide Heziketako irakaskuntzetarako curriculuma zehazten da Euskal Autonomia Erkidegoan.\nErabakia, maiztasun-modulazioko uhin metrikoetako irrati-komunikazioko zerbitzuak eskaintzeko lizentziak Radio Lider Euskadi SL-ri emateko dena, Euskal Autonomia Erkidegoko Auzitegi Nagusiko Administrazioarekiko Auzien Salako 16/2015 Epai Irmoa betearaziz.\nGobernu Kontseiluak, gaurko bileran adostu du, Radio Lider Euskadi SL-ri maiztasun modulatuko uhin metrikoen bidezko irrati-komunikaziorako zerbitzua eskaintzeko lizentziak ematea. Honela, Euskadiko Justizia Auzitegi Nagusiko Administrazioarekiko Auzien Salaren sententzia betetzen da behin behinean.


Irekia Eusko Jaurlaritza - Gobierno Vasco :: Eusko Jaurlaritzak espero du Espainiako Gobernuan egindako birmoldaketak Estatutuaren garapenean eta Europako funtsen kudeaketan aurrera egiteko balio izatea\nEusko Jaurlaritzak espero du Espainiako…\n2021-07-13ko Gobernu Kontseiluaren Akordio nagusiak\n<iframe src="https://www.irekia.euskadi.eus/eu/embed/videos?video_path=2021%2F07%2F13%2Fnews_70632%2Fhtml5%2Fconsejo_gobierno.mp4" width="320" height="210" allowfullscreen></iframe>\nEusko Jaurlaritzak espero du Espainiako Gobernuan egindako birmoldaketak Estatutuaren garapenean eta Europako funtsen kudeaketan aurrera egiteko balio izatea Iturria: Irekia\n2021_07_13_consejo_gobierno_03.jpg Iturria: Irekia\n2021_07_13_consejo_gobierno_04.jpg Iturria: Irekia\n2021_07_13_consejo_gobierno.jpg Iturria: Irekia\n2021_07_13_consejo_gobierno_06.jpg Iturria: Irekia\n2021_07_13_consejo_gobierno_02.jpg Iturria: Irekia\n2021_07_13_consejo_gobierno_07.jpg Iturria: Irekia\n2021_07_13_consejo_gobierno_05.jpg Iturria: Irekia\nBingen Zupiria Eusko Jaurlaritzako bozeramaile eta Kultura eta Hizkuntza Politikako sailburuak agerraldia egin du Gobernu Kontseiluaren osteko prentsaurrekoan, Jokin Bildarratz Hezkuntza sailburuarekin eta Gotzone Sagardui Osasun sailburuarekin batera.\nBingen Zupiriaren bozeramaileak, Espainiako Gobernuaren birmoldaketari dagokionez, adierazi du Eusko Jaurlaritzaren nahia dela aldaketek erakundeen arteko harremanetan sakontzeko eta dagoeneko lantzen ari diren gaietan aurrera egiteko balio izatea, sinatutako akordioak betez. Ildo horretan, azpimarratu du Espainiako Gobernuaren etapa berri honetan bereziki garrantzitsua dela adostutako transferentziak gauzatzeko eta Gernikako Estatutua osorik betetzeko ezarritako egutegia negoziatzeko bidean aurrera egitea, bai eta, epe hurbilago batean, Euskadi Next Programari erantzuten dion Europako Funtsen kudeaketa eta zergak hitzartzeko bidean aurrera egitea ere, Ekonomia Itunaren hurrengo Batzorde bati begira.\nBere aldetik, Jokin Bildarratz Hezkuntza sailburuak jakitera eman du Gobernu Kontseiluak, gaurko bileran, 2021-2022 ikasturtean unibertsitatez kanpoko mailetako ikasleak eskolatzeko beka eta dirulaguntzak deitzen dituen Agindua onartu duela. Deialdiak 60 milioi euroko zenbatekoa du orotara, baina Hezkuntza sailburuak nabarmendu du baldintzak betetzen dituen familia orok laguntza jasoko duela. Gainera, Bildarratz sailburuak adierazi du, ikasturte honetan, iazkoan bezala, %5eko kenkari bat aurreikusten duela deialdiak, Covid-19k eragindako osasun-krisiaren ondorioz, egoera ekonomikoa larriki kaltetu zaien familientzat.\nHezkuntza sailburu Jokin Bildarratzek azaldu du eskabideak aurkezteko epea aurreratu egin dela, agindua boletinean argitaratu eta biharamunean hasiko da eta 2021eko irailean 30ean bukatuko da; azaroaren hasieran eskaerak ebazten eta familiek dagokien laguntza ahalik eta lasterren jaso ahal izateko helburuarekin.\nEra berean, Hezkuntza arloan, gaurko Gobernu Kontseiluak Gasteizko Salburua BHIko obren lizitazioa onartu du. 18,7 milioi euroko aurrekontua du, Euskadin hezkuntza-azpiegitura bat eraikitzeko egindako inbertsiorik handiena.\nBingen Zupiria Gobernuko bozeramaileak jakitera eman du Gobernu Kontseiluak oniritzia eman duela Euskadiko eta Gaztela eta Leongo 112 zentroen artean larrialdiak kudeatzeko eta babes zibilaren arloko koordinazio-protokolo berri bat izenpetzeko. Protokolo honek ordezkatuko du bi aldeek 2012an adostutakoa eta, besteak beste, bi autonomia-erkidegoko eremu mugakideetan 112ra (larrialdietako telefono bakarrera) egindako deiekin zerikusia duten lankidetza-mekanismoak indartuko ditu eta bien intereseko proiektuak eta programak garatzea sustatuko du.\nBestalde, Gobernu Kontseiluak 110.000 euroko laguntza agindu bat onartu du gaur, alde batetik, Gizarte Ekonomiako enpresen kudeaketan eta organoetan langileen parte-hartzea erraztu eta hobetuko duten tresnen garapena eta ezarpena finantzatzeko.\nHalaber, Nekazaritzaren sektoreko profesional eta enpresarien elkarte eta federazioetarako laguntzak onartu ditu Eusko Jaurlaritzak. Itzuli beharreko dirulaguntzatzat joko dira laguntzak, eta guztira 241.000 euro erabiliko dira horretarako.\nGainera, gaur, asteartea, Gobernu Kontseiluak onartu du lankidetza-hitzarmen bat sinatzea Euskal Estatistika Erakundearen (EUSTAT) eta Estatistikako Institutu Nazionalaren (EIN) artean, Euskal Autonomia Erkidegoko irakaskuntza pribatuan, 2020-2021 ikasturtean, izandako finantzazioari eta gastuei buruzko inkesta bat egiteko.\nAzkenik, Kultura eta Hizkuntza Politikako sailburuak jakinarazi du Gobernu Kontseiluak gaur goizean onartu duela Euskadiko Zinema Aretoen Elkarteari (EZAE) 400.000 euroko zuzeneko diru-laguntza ematea, "Zinemazale Berriak" programa abian jarri eta garatzeko. "Zinemazale Berriak" ekimenak haurrentzako euskarazko zinema eskainiko du 12 astez, igande goizetan, ikusleak zinema-aretoetara joatea sustatu, zine-aretoek espazio seguru gisa duten balioa indartuz eta, aldi berean, publiko berrien sorkuntza eta fidelizazioa bultzatzeko helburuarekin.\nBere aldetik, Osasun sailburu Gotzone Sagarduik koronabirusak Euskadin duen eraginari buruzko datu eguneratuen berri eman du, eta azpimarratu du 14 urteko intzidentzia % 90 handiagoa dela 7 egun lehenago baino, eta gora egiten jarraitzen duela. Gainera, azken 7 egunetan erreprodukzio indizeari edo kasu bakoitzeko batez besteko kutsatze kopuruari dagokionez nolabaiteko murrizketa eman dela azaldu du. Kutsadurek osasun sisteman izan duten eraginari dagokionez, atzo 28 pertsonari eman zieten alta, 26 ospitaleratu ziren eta 23 pertsona daude COVID positiboarekin Osakidetzako Zainketa Intentsiboetako Unitateetan, atzo baino 5 gutxiago. "Eragina murriztu egin da, baina gertakari larriek gazteei ere eragiten diete", gaineratu du. Hala, ospitaleratutakoen artean, gaur 85, 14 urteko adingabe bat dago, 15 eta 18 urte arteko bat, 18 eta 30 urte arteko 6, 31 eta 40 urte arteko 10, eta 14 urteko adingabe bat ZIUn. Horregatik, egoera kezkagarria dela azpimarratu du.\nHalaber, txertaketa-prozesuari dagokionez, gazteen erantzuna oso positiboa izan dela adierazi du. Gaur egun, 16 eta 29 urte bitarteko 126.678 pertsonak dute hitzordua uztaila eta abuztua bitartean txertoa jartzeko. "Gure helburua ahalik eta lasterren txertoa jartzea da, iristen diren txertoen arabera", adierazi du.\nOsasun sailburuak zuhurtziaz jokatzeko deia egin du. "Txertoa eraginkorra da, oso eraginkorra, baina ez gaitezen gehiegi fidatu. Prebentzio neurriak mantentzen jarraitu behar dugu: eskuak, maskara, distantzia, espazio itxien aireztapena eta pilaketak saihestea ", azpimarratu du.\nbildarratz_unibertsitatez_k... behera kargatu (2 MB)\nsagardui_aldaera_delta_eu.mp3 behera kargatu (1 MB)\nsagardui_txertaketa_eu.mp3 behera kargatu (600 KB)\nzupiria_bizitzeko_gutxienek... behera kargatu (1 MB)\nzupiria_sanchez_gobernua_eu... behera kargatu (2 MB)\nzupiria_selekzioa_eu.mp3 behera kargatu (700 KB)\nbildarratz_unibertsitatez_k... 100 MB\nsagardui_aldaera_delta_eu.mp4 90 MB\nsagardui_txertaketa_eu.mp4 40 MB\nzupiria_bizitzeko_gutxienek... 70 MB\nzupiria_sanchez_gobernua_eu... 200 MB\nzupiria_selekzioa_eu.mp4 50 MB\nGaramendi Sailburuak azpimarratu du transferentzia guztiak direla garrantzitsuak: “Ez dugu sasi-transferentziarik onartuko”


Zilarrezko ekonomia - - Goiena.eus\nMikel Lezamiz 2022-05-08 00:00\nJubilatuak gero eta gehiago gara gizarte honetan, bizitza luzatzen doalako urterik urtera. Euskal Autonomia Erkidegoan bizi-itxaropena 80,7 urtekoa da gizonezkoentzat eta 86,3 urtekoa emakumezkoentzat, nahiz eta azken bi urteetan ia bi urte jaitsi den, pandemiaren eraginez. %36 gara 55 urtetik gorakoak, eta 2030erako %45 izatea espero da. Silver economy deritzon multzoa gero eta garrantzitsuagoa da, eta izaten jarraituko du, ekonomian eta gizartean.\nEta Gipuzkoan hasi dira proiektuak garatzen etorkizunean hobeto bizi ahal izateko. Hamahiru proiektu jarri dira martxan, Aldundiak eta Adinberri fundazio publikoak onartuta, Gipuzkoako enpresa batzuekin batera. Askotariko enpresak dira sektore honetan lan egiten dutenak eta jadanik Barne Produktu Gordinaren %5,5 da –1.472 miloi euro– eta enpleguaren %9 –32.000 lanpostu–. Debagoieneko hiru kooperatiba sartu dira hamahiru proiektu horien artean.\nBizkaiko Aldundiak Bilbon sortu berri du Nagusi Intelligence Center, prestakuntza, sorkuntza, digitalizazioa eta sektore industrialarekin sinergiak lortzeko. Eta prestakuntza plan horretan, Mondragon Unibertsitateak hiru master sortu ditu zilarrezko ekonomiari buruz. Garbi dago erronka sozial eta ekonomiko itzela daukagula hurrengo urteetan eta guztion ardura dela, bai helduona eta baita langile gazteena, erakunde publikoena eta baita enpresa pribatuena, garapen sozialaren ardura ere baitaukate, eta hezkuntza erakundeena eta unibertsitateena.\nPertsona helduak hasi dira antolatzen: eskubideak eskatu dituzte eta talde indarra hartu dute. Lehen ekintza arrakastatsua bankuen aurkakoa izan da: bulego batzuk berriro irekiarazi dituzte, zuzeneko arreta eskain diezaieten bezeroei; batez ere, helduei. Carlos San Juan pentsiodun helduak 600.000 boto batu zituen eta bankuei esan zien: "Nagusia naiz, ez tentela". Eskatu zuen errespetuz eta pertsona bezala tratatzeko pentsiodun guztiak. Eta alderdi politiko guztiak adi-adi ari dira jubilatu multzo handiari begiratuz botoen bila. Oraindik ez da sortu jubilatuen alderdi politikorik hemen, baina epe ertainean ikusiko ditugulakoan nago, lehen kaltetuak pentsiodunak izango baitira datorren krisi ekonomikoarekin. Espainiako Estatuan ez geunden irtenda pandemiak sortu duen ekonomiaren beherakadatik –2020an produkzioaren %11 gutxiago–, eta orain, 2022an, ekonomiaren hazkundea ikusten zenean, Ukrainako gerrak frenatu egingo du ekonomiaren igoera, eta inflazio tasen handitzeak okerrera eramango gaitu.\nEuropan 2060rako biztanleen hirutik bat 65 urtetik gorakoa izango da eta zilarrezko ekonomiaren motorra izango da. Jadanik jubilatuen patrimonioa gazte millennial-ena baino hamar aldiz handiagoa da.\nZilarrezko ekonomia edo silver economy pertsona helduen beharrizanei erantzuteko ekintza ekonomikoak, produktuak eta zerbitzuak eskaintzea litzateke. Helduen kontsumitzeko aukera handiak dira, eta hauek dira haien profilak: erosahalmen handia daukate eta karga ekonomikoz libre daude gehienak –etxea aspaldi erosita eta ordainduta daukate–; zaintzea eta kirola egitea gustatzen zaie, ondo jatea eta bidaiatzea; denbora libre luzea daukate eta elkarrekin batzeko eta ekintza sozialetan parte hartzeko gogoa daukate; eta elkar laguntzarako erakundeetan parte hartzeko prest daude.\nBaina etorkizunean, zilarrezko ekonomiaren giltza garrantzitsuena berrikuntza teknologikoa izango da. Osasun aparailuak eta botika berriak produzitzea gero eta garrantzitsuagoa izango da. Gerontoteknologia garrantzitsua izango da gizartearen zahartzerako teknologia garatzeko, eta lanbide berri eta zerbitzu asko sortuko dira helduak zaintzeko. Eta helduen osasun arreta hobetzeko eta independentzia mantentzeko administrazioan inbertsio handiak egingo dira.\nJose Maria Arizmendiarrieta pentsalari eta aktibista kooperatiboak hauxe dio Gogoeta liburuxkan, 64. esaldian: "Ez erretiroa hartzeari". Garbi zeukan lana uzterakoan jubilazio aktiboa bultzatu behar zela, kulturan eta hezkuntzan sakonduz, ortuko lanak eta autoprodukzioa eginez aktibo mantentzeko bizitza osoan, eta duela hirurogei urte aurreratu zigun ortu kolektiboak jarri beharko genituzkeela herri guztien inguruko ortuetan. Jubilazioak aktiboa izan behar du, baita jubilatuen eskubideak eskatzeko eta ikustarazteko herriari eta administrazioari hemen gaudela talde handi bat eskubide sozialekin.\nGero eta gehiago hitz egingo da zilarrezko ekonomiaz; hau da, pertsona helduen eta nagusien ahalmen ekonomiko eta sozialaz. Behar bezalako errespetua eta arreta merezi baitute.


Udala bost ingurune nagusitan ari da AP-1 autobideari jarraipen berezia egiten - Aretxabaleta - Goiena.eus\nUdala bost ingurune nagusitan ari da AP-1 autobideari jarraipen berezia egiten\nMirian Biteri 2009-05-22 15:32\nAP-1 autobidea gaur inauguratu dute osorik. Horrek, baina, ez du esan nahi proiektu horren gaineko lanekin amaituko dutenik. Oraindik lan asko dago egiteke. Hori behar bezala egiten dela egiaztatzeko, Udalak Garazi Etxebarria kontratatu zuen urtarrilean. Jakinarazi digu orain bost ingurune nagusitan ari dela jarraipen berezia egiten.\nBatetik, Apotzagaetxebarri tuneleko ingurunea dago. Otsailean gertatutako lur-jausia dela-eta, ainguraketa sistema erori egin zen, eta harrietak (pedregal) oina galdu zuen. Horri irtenbidea emateko, aurreikusitako habeak luzatu, ainguraketa sistema sendotu eta harrieta behar bezala lotu dutela azaldu du Etxebarriak: "Udalak tunel faltsuak egitea eskatu bazuen ere, alegazioa ez zen aintzat hartu".\nPareta horren berreskuratzeari dagokionez, Udalak trataera berezia eman diezaiola eskatu dio Bidegiri.\nBestetik, Egileor ingurunea dago, Etxebarriaren esanetan. Udalak behin baino gehiagotan eskatu dio obra zuzendaritzari proiektu bateratua egiteko, eta martxoan eskakizunekin Bidegira bidalitako txostenean ere eskaera hori jasotzen da. Basagoitiko zonak esfortzu handia exijitzen du. Zubiaren lanak direla-eta, handik pasatzen den ubidea hodi baten barruan doa orain. Gainerako lurrak eta harrietak kendu eta hasierako ibilgua berreskuratzea eskatu dute, baita ubide inguruan eta Apotzagaetxebarrirako maldan landareria berria jartzea ere. Horretaz aparte, Egileorreko ubidea eta izen bereko baserri inguruan hainbat pista berreskuratzea exijitu dute.\nIzurieta eta basotxo\nIzurietako tuneleko ipar ahoak ere arazo ugari eman ditu. Harrieta gaineko maldak beheranzko joera du. Horren harira, gogorarazi behar da goian etxeak daudela. Obra zuzendaritza dagoeneko horrekin dabil lanean. Ainguraketa eta drainatze sistema ezarri dira dagoeneko. Hori, gainera, harrieta ainguraketa sistema baten bidez indartzeko asmoa ere badago.\nBasotxori dagokionez, lanen ondorioz pinuak kamioietan ateratzeko bideak %22ko malda izatea aurreikusita dago. Lur jabeek %17koa izatea eskatu dute. Bidegiren erantzunaren zain daude.\nBasagoiti 2 deritzon lur biltegirako bidea berreskuratzea ere eskatu dute, lurjabeekin batera egindako bisitan adostutako puntuak jarraituz.\nIngurune horietako lanen jarraipena behar bezala egiten dela egiaztatzeko, astero biltzen da Etxebarria obra zuzendaritzakoekin. Horretaz gain, kaltetuek egindako eskakizunak bideratzeaz ere arduratzen da.


Lege-oharra — Zientzia azoka\nNafarroako Teknozientzia Azoka\nLege-oharra https://zientzia-azoka.elhuyar.eus/eu/lege-oharrak https://zientzia-azoka.elhuyar.eus/@@site-logo/logoa.gif\nWebgune hau (zientzia-azoka.elhuyar.eus) Elhuyar Fundazioaren jabetzakoa da (erakundearen izena: Elhuyar Fundazioa; IFK: G20780896; helbidea: Zelai Haundi 3, Osinalde industrialdea, 20170 Usurbil, Gipuzkoa; tel: 943363040; h.el.: elhuyar@elhuyar.eus; webgunea: elhuyar.eus; Euskal Autonomia Erkidegoko Fundazioen Erregistroan F-134 zenbakiarekin erregistratua, eta eskritura Pedro Antonio Baraibar Askobereta notarioak Donostian 2002ko urriaren 24an onartua).\nDatuak Babesteko Erregelamendu Orokorrak (Europako Parlamentuaren eta Kontseiluaren 2016/679 Erregelamenduak) ezarritakoa betez, jakinarazten dizugu Elhuyar Fundazioak tratatuko dituela zuk emandako datu pertsonalak.\nErregistroan emandako datu pertsonalak beharrezkoak dira, interesdunak eskatutako zerbitzua berme guztiekin eman ahal izateko, eta xede hauekin erabiliko dira:\nEskatutako zerbitzua hobetzeko, edo zerbitzuarekin gorabeherarik izanez gero, beharrezkoa bada, interesdunekin harremanetan jartzeko.\nElhuyar Zientzia Azokaren proiektuan egiten diren ekintzetan parte-hartzaileei ateratako argazkiak edota grabatutako bideoak datu pertsonaltzat hartzen direnez, aurreko atalean onartutako datu pertsonalen arduradun eta lege-ohar honetako “HARTZAILEAK” ataleko hartzaile berberak izango dituzte. Bestalde, parte-hartzaileen eskubideak “ESKUBIDEAK” ataletan aipatzen dira. Irudi edo argazki horiek proiektuaren promoziorako erabil ditzake ELHUYAR FUNDAZIOAK, baina baita proiektuaren babesle eta kolaboratzaileek ere, betiere proiektuaren promozioan, komunikazioan eta jakinarazpenetan erabiltzeko soilik.\nElhuyar Fundazioak eta proiektuaren babesle eta kolaboratzaileek Elhuyar Zientzia Azokako erregistroko parte-hartzaileen izen-abizenak argitaratzeko eta proiektuaren promozioan, komunikazioan eta jakinarazpenetan erabiltzeko.\n14 urtetik beherakoen kasuan, tutoreek emandako baimena hartuko da kontuan.\nElhuyarren zientzia-hezkuntzako beste proiektuen promoziorako, komunikaziorako edo jakinarazpenetarako.\nElhuyar Zientzia Azokaren webguneko harremanetarako formularioa bete dutenen datuak xede hauekin erabiliko dira: Elhuyarren zientzia-hezkuntzako beste proiektuen promoziorako, komunikaziorako edo jakinarazpenetarako.\nEmandako datu pertsonalak gordeko dira xede diren proiektuek dirauten bitartean, eta harik eta interesdunarekin harremanetan jartzeko beharrezkoak direla aurreikusi arte.\nAurreikusitako xedeak betetzeko, datuak Elhuyar taldeko enpresei (Eleka Ingeniaritza Linguistikoa SL eta Elhuyar Zubize SL) jakinarazi ahal izango zaizkie. Tratamenduaren xedean aipatu moduan, proiektuen testuinguruan ateratako argazkiak edo irudiak eta izen-abizenak proiektuen babesle, kolaboratzaile edo hedabideei helaraziko zaizkie.\nEuropako Esparru Ekonomikotik kanpo, herrialde, eskualde edo sektore jakin batzuei baino ezingo zaizkie jakinarazi datuak: Europako Batzordeak babes-maila egokia eskaintzen dutela onartu eta haien inguruko erabaki bat hartu duenean; helmugan datuek izango duten babesaren inguruan bermeak eskaini dituztenean; eta salbuespenetako bat aplikatzen denean, zeintzuen bidez aukera baitago datuak babes-berme egokirik gabe transferitzeko, datuen titularraren interesekin edo interes orokorrekin lotutako beharragatik.


"LGBTIQA+ pertsonen eskubideak Euskal Herrian" (Jon San Vicente) - etakitto.eus\n“LGBTIQA+ pertsonen eskubideak Euskal Herrian” (Jon San Vicente)\n0 Berriak, Iritzia\nETA KITTO 2021, Eka 21\nLGBTIQA+ pertsonen eskubideen borrokaren hastapenean berebiziko garrantzia du New Yorkeko Stonewall Inn-en gertatutako matxinadak. Taberna horretan sistema zisheteronormatiboak ukatzen eta kriminalizatzen zituen pertsonak elkartzen ziren. Hau da, poliziaren sarekadak eta agintekeria etengabe jasaten zituzten lagunak. Inposatutako eredutik aldentzeagatik bakarrik gorputz horiek jasaten zuten indarkeria eta zainketa erakusten duten ekintzak dira horiek. Hala ere, 1969. urteko ekainaren 28an egindako sarekadak sexu genero disidenteen borrokaren aldeko matxinada piztu zuen, non emakume transek, migranteek, txiroek eta prostitutek berebiziko papera izan zuten. Leslie Feinbergek aipatzen duen bezala, gau hartan gazteek poliziari erakutsi zioten haserre dauden gazte transen eskuetan takoi batzuk arma zoragarriak direla poliziaren errepresioaren aurka.\nHura ez zen izan kolektiboaren eskubideen aldeko defentsa egiten zen lehen aldia. Horren adibide dira Whitehall Street Induction Centerreko piketea 1964an, Dewey hanburgesa-katean egindakoa 1965ean edo Compton kafetegian1966an gertatutako istiluak. Hala ere, Stonewalleko gertaera berebizikoa izan zen parte hartu zuten pertsonen ideien eta komunitatearen eskubideen alde borrokatuko zuten erakundeen sorkuntza sustatzeko.\nUrte batzuk beranduago eratu ziren lehen erakundeak Euskal Herrian, 1976an hain zuzen ere. Hala ere, kontu hau ezin da ulertu Stonewalleko istiluen harira bakarrik garatutako historia bakar eta lineal bat bezala, baizik eta horretarako aukera ematen zuten ezaugarriak eman izan zirelako. Euskal Herrian sortu zen elkarteetako bat, bakarra izan ez arren, EHGAM izan zen, nork, COPELekin batera, harrotasunaren lehen manifestazioa egin zuen Bilbon 1978an. Handik urtebetera, 1979an, ESAM sortu zen, espazio politikoa aldarrikatzen zuen lesbiana elkartea, kide gayek eragindako ikusezintasuna kritikatzeko alde batetik. Hain zuzen ere, elkarte biak 1979ko Harrotasunaren Eguneko manifestazioa eta jardunaldiak prestatzen ari ziren polizia nazional batek Francis (Errenteriako trabesti ezagun bat) hil zuenean. Gertaera hark milaka pertsona hunkitu zituen eta eztabaida toki klandestinotik edo marjinaletik atera zuen.\nHarrezkero, LGBTIAQ+ pertsonen bizitzak defendatzea bilatzen duten elkarte asko sortu dira Euskal Herrian. Horregatik, eta kolektiboak oraindik jasaten duen indarkeria ekintzengatik, Basaurin ikusi berri dugun bezala, berebizikoa da pinkwashingarengandik urruntzen den errebindikazio sendoa egitea espazioetan, eskubideetan, sarbideetan, jakintzetan eta genero autodeterminazioan, besteak beste.\n« Udalak Urkira eta Polonia Etxeberriara zabaldu du Taxibusaren zerbitzua Eibarren lau koronabirus kasu berri atzeman dituzte asteburuan »


Instalatu Linux Mint — Linux Mint Installation Guide dokumentazioa\nAukeratu edizio egokia\nEgiaztatu ISO irudia\nInstalatu Linux Mint\nLinux Mint ordenagailuan instalatzea\nLinux Mint aurreinstalatzea (OEM instalazioa)\nNon aurkitu laguntza\nInstalatu Linux Mint¶\nOrdenagailua USB gailutik (edo DVDtik) abiaraztean, Linux Mintek live saio bat hasten du. mint izeneko erabiltzaile batekin saioa automatikoki hasi eta instalatzailea duen mahaigain bat erakusten dizu:\nLinux Mint live saioa\nlive saioa saio normal baten antzekoa da, hau da, Linux Mint ordenagailuan behin betiko instalatuta izango duzun esperientziaren antzekoa da, baina desberdintasun batzuekin:\nLive saioa mantsoagoa da (USB edo DVD batetik kargatzen da eta ez SSD edo HDD batetik).\nLive saioan egiten dituzun aldaketak ez dira iraunkorrak. Ez dira USBan (edo DVDan) idazten eta ez dute eraginik instalatzaileak instalatutako sisteman.\nAplikazio batzuk modu desberdinean funtzionatzen dute live saioan edo ez dute funtzionatzen (Timeshift, Flatpak, Eguneraketa-kudeatzailea, Ongietorri pantaila…).\nLive saioko erabiltzaile-izena mint da. Pasahitza eskatzen badizu, sakatu Enter.\nLinux Mint ordenagailuan instalatzea¶\nLinux Mint ordenagailuan modu iraunkorrean instalatzeko:\nEgin klik bikoitza Instalatu Linux Mint ikonoan.\nHautatu zure hizkuntza.\nInternetera konektatuta bazaude, markatu multimedia kodekak instalatzeko kontrol-laukia.\nAukeratu instalazio mota.\nOrdenagailu honetan exekutatu nahi duzun sistema eragile bakarra Linux Mint bada eta disko gogorreko datu guztiak galtzea berdin bazaizu, aukeratu Ezabatu diskoa eta instalatu Linux Mint.\nEnkriptatu Linux Mint berriaren instalazioa segurtasunagatik aukerak disko osoa enkriptatzea adierazten du. Instalazioaren fase honetan teklatuaren diseinua hautatu gabe dago oraindik eta horregatik en_US ezarri da. Aukera hau erabiltzea hautatzen baduzu, gogoan izan ezazu pasahitza sartzean. Kontutan izan aukera honek arazoak ematen dituela NVIDIA kontrolatzaile batzuekin. Linuxen munduan hasi berria bazara hobe duzu karpeta nagusia enkriptatzea (aurrerago hautatu dezakezu).\nOrdenagailuan beste sistema eragile bat badago, instalatzaileak Linux Mint haren alboan instalatzeko aukera erakusten du. Aukera hau hautatzen baduzu, instalatzaileak automatikoki aldatuko du tamainaz dagoeneko instalatuta dagoen sistema eragilea, lekua egin eta alboan Linux Mint instalatzeko. Abioko menuak ordenagailua abiarazten duzun bakoitzean bi sistema eragileen artean hautatzeko aukera emango dizu.\nPartizioak kudeatu nahi badituzu edo zein partizio erabili zehaztu nahi baduzu hautatu Beste zerbait.\nLinux Mintek partizio bat / erroko direktorioan muntatzea eskatzen du.\nLinux Mint sistema eragileak (software gehigarri edo datu pertsonalik gabe) 15GB inguru behar ditu. Eman iezaiozu partizio honi tamaina egoki bat (100GB edo gehiago).\next4 gomendatzen da. Linux fitxategi-sistemarik ezagunena da.\nswap partizioa ere sortu. Partizio hau hibernaziorako erabiltzen da eta ordenagailua RAMik gabe geratzen bada segurtasun buffer bezala jokatzen du. Eman partizio honi ordenagailuaren RAM memoriaren tamaina bera.\nHautatu teklatuaren diseinua\nSartu erabiltzailearen datuak\nIzena zure benetako izena izan daiteke baina ez du zertan hala izan. Lokalki bakarrik erabiltzen da, pantaila-babeslean eta saio hasierako pantailan.\nErabiltzaile-izena saioa hasteko erabiliko duzun izena da eta Ostalari-izena ordenagailuak sarean izango duen izena.\nArazorik ez izateko erabili soilik minuskulak, puntuazio edo azentuaziorik gabe.\nZure datu pertsonalak eraso lokaletatik babesteko (zure inguruko jendetik edo ordenagailua lapurtzen badute) markatu Enkriptatu karpeta nagusia.\nAukeratu pasahitz sendo bat.\nGozatu diapositiba-aurkezpen honetaz Linux Mint ordenagailuan instalatzen den bitartean.\nInstalazioa amaitzean klikatu Berrabiarazi orain.\nOrduan ordenagailua itzaltzen hasiko da eta USBa (edo DVDa) kentzeko eskatuko dizu. Berrabiarazi ondoren, ordenagailuak abioko menua erakutsi behar lizuke edo Linux Mint sistema eragile instalatu berria hasieratu.


apirila | 2014 | Hitzen uberan | Page 3\nHauts bihurtu zineten (2005) nobelan irudikatu zuen mundura bueltatu da Juan Kruz Igerabide. Hala dio Iñaki Aldekoak, Ereingo editoreak. Trantsizioa delakoan kokatu baititu Zangotraba (Erein, 2014)ko trama eta pertsonaiak. Tratamendua ordea, beste bat da. Ordukoan planteamendua traumatikoagoa zen eta, Zangotraba-n … Continue reading →\nPasioaren Ertzak egitasmoak hiru adar ditu. Lehena argazkilaritzari lotua zegoen. Iraganean diogu, otsailean burutu baitzen “Argiaz idatzi” izeneko ikastaroa. Bigarren adarra sarreran aipatu dugun literatura lehiaketa da. Eta aurkezteko epea martxoan zabaldu bazen ere, oraindik bada aurkezteko denbora, maiatzaren 31n … Continue reading →\nEdgar Allan Poe, Robert Louis Stevenson edo Bram Stoker idazleen itzala aipatu zuen liburuaren aurkezpenean Xabier Mendigurenek, Elkar argitaletxeko editoreak. “Ez da kasualitatea. Ezta nor bere buruari laudiorioak botatzea. Tradizio horren barruan sartu delako Jon Eugi ipuin hauekin, liburuko titulutik … Continue reading →\nMunduko Poesia da Gurea ikastaroa Durangon\nPosted on 2014-04-13 by admin\n‘Munduko Poesia da Gurea’ izeneko ikastaroa prestatu dute Durangoko Plateruena Kafe Antzokian. “XX. mendetik gaur arte munduko poesiatik zein poeten lanak itzuli ditugun aztertuko dugu, zein eragin izan duen horrek gure poetengan, gure zein poema erkatu ditzakegun munduko gainontzeko poeten … Continue reading →\n“Abangoardiak euskal literaturan” Iñigo Aranbarriren eskutik\nIñigo Aranbarrik “Abangoardiak euskal literaturan” izeneko mintzaldia eskainiko du Literatura Eskolaren egitarauaren barruan. Ekimen hau Zilar Astea-rekin elkarlanean egingo da.\n“Hau gizon bat bada” liburua mintzagai\nPrimo Leviren Hau gizon bat bada (Alberdania, 2011) liburua izango dute mintzagai.\nApirila, Iñigo Aranbarri\nKrisia, langabezia, errebolta, errepresioa, hondamena dira Iñigo Aranbarriren laugarren nobelaren ardatzak. Esteban Alberdi protagonistak lana galdu du, aldentzen ari zaio familia, eta durduzatuta dabil. Baina oraindik gehiago okertuko da bere egoera. Gau batean, kankarrean kolpe handia hartuta aurkituko dute kale … Continue reading →\n“Giza harremanak interesatzen zaizkit eta oso literarioak dira”, hala adierazi zenuen Orbe auziaren ingurukoak (Elkar, 2012) nobela plazaratu zenuenean. Honakoan, bi anaien arteko harremana da baliatu duzuna. Familia, berez, oso gai literarioa dela iruditzen zait. Denak gara familia, lehengusu, aita-seme, … Continue reading →\nArrate Mardarasen “Pendrive” liburuaz solasean\nArrate Mardarasen Pendrive (Susa, 2013) ipuin liburu berriaz egingo dute solas. Arrate Mardaras 1960an jaio zen Abadiñon. PENDRIVE da bere lehen liburua. PENDRIVE honek, testu solte batzuekin batera, sei ipuin dakartza. Kontakizun gehienetan ihesean dabilen jendea ageri du, leku arrotzean … Continue reading →\n“Aldamenekoa” liburua mintzagai


Gregorio Ordoñezi omenaldi-ekitaldia Jaitsi\n1. Bateraezintasun Batzordearen irizpena, Yahcov Ruiz Chico legebiltzarkidearen bateragarritasun-egoerari buruz. Eztabaida eta behin betiko ebazpena. (11\_01\_01\_00\_00091)\nIrizpena onetsi da.\n2. Bateraezintasunen Batzordearen irizpena, Euskal Herriko Unibertsitateko Gizarte Kontseiluko hautagaien bateragarritasun-egoeraren gainean eginda. Irizpenari buruzko eztabaida eta behin betiko ebazpena, eta, hala badagokio, kontseilu horretako kideak izendatzea. (11\_11\_07\_01\_00001)\nIrizpena onetsi da eta Euskal Herriko Unibertsitateko Gizarte Kontseiluko kideak hautatu dira. Hauek dira hautatutakoak: Adolfo Apiñaniz Diaz-Garaio, Ikoitz Arrese Otegi, Zorione Etxezarraga Ortuondo, Jose Ramon Garai Iturriondobeitia, Marcelino Hernández Garduño, Fernando Mijangos Ugarte eta Andoni Pérez Ayala.\n3. Elkarrekin Podemos talde parlamentarioak egindako lege-proposamena, Euskal Herriko Autonomi Elkartean jokoa arautzeko azaroaren 8ko 4/1991 Legea aldatzeko. Aintzat hartzeari buruzko eztabaida eta behin betiko ebazpena. (11\_09\_02\_02\_00042)\nAintzat hartzea onetsi da.\n4. Mozioa, Rebeka Ubera Aranzeta EH Bildu taldeko legebiltzarkideak aurkeztua, Arabako ESIko kudeaketa ekonomikoan izandako irregulartasunei buruz. Eztabaida eta behin betiko ebazpena. (11\_11\_03\_00\_00163)\nEA-NV eta SV-ES taldeen osoko zuzenketaren bozketetan berdinketa izanda, hurrengo osoko bilkuran erabakiko da.\n5. Mozioa, Carmelo Barrio Baroja Euskal Talde Popularreko legebiltzarkideak aurkeztua, Eusko Jaurlaritzak Kultura Ondarearen EAEko Kontseiluaren osaerari, antolamenduari, funtzionamenduari eta zereginei dagokienez dituen irizpideen inguruan. Eztabaida eta behin betiko ebazpena. (11\_11\_03\_00\_00161)\nEA-NV, EP eta SV-ES taldeek hitzartutako erdibideko zuzenketa onetsi da.\n6. Mozioa, Oihana Etxebarrieta Legrand EH Bildu taldeko legebiltzarkideak aurkeztua, zaintza alorrean instituzioek hartu beharreko ardurei buruz. Eztabaida eta behin betiko ebazpena. (11\_11\_03\_00\_00164)\nEA-NV, SV-ES eta PV-ETP taldeek hitzartutako erdibideko zuzenketa onetsi da.\n7. Elkarrekin Podemos talde parlamentarioak egindako legez besteko proposamena, egungo eskola-mapa aztertu eta hobetu eta errealitate berrira egokitzeari buruz. Eztabaida eta behin betiko ebazpena. (11\_11\_02\_01\_00305)\n8. Euskal Talde Parlamentario Popularrak egindako legez besteko proposamena, erakunde eskudunek Errioxa Jatorri Deitura Kalifikaturen Kontseilu Arautzailean duten ordezkaritzari buruz. Eztabaida eta behin betiko ebazpena. (11\_11\_02\_01\_00662)\nGregorio Ordoñezi omenaldia


Bamberg - Wikipedia, entziklopedia askea.\nAndreas Starke (en)\n96001 eta 96052\n49°53′30″N 10°53′30″E / 49.8917°N 10.8917°E / 49.8917; 10.891749°53′30″N 10°53′30″E / 49.8917°N 10.8917°E / 49.8917; 10.8917\n77.592 (2019ko irailaren 30a)\n40.128 (%51.7) 37.464 (%48.3)\nEsztergom, Bedford, Feldkirchen in Kärnten (en) , Praga, Rodez, Villach (en) , Fredonia (New York), Nagaoka eta Carlos Paz (en)\nRegnitz ibaiaren ertzean dago, honek Main ibaiarekin bat egin baino hiru kilometro lehenago hain zuzen ere. Regnitz ibaia bitan banatzen da eta tartean eratu diren uharteetan daude auzo batzuk, beste batzuk ibaiaren ertzetan eta azkenik Bergstadt auzoa Steigerwald mendizerraren aurreko muinoetan kokatzen da.\nErromatarrek ingurua utzi eta germaniarrak iristean Bambergeko elizbarrutia sortu zen, biztanle gehienak eslaviarrak zirelarik. Hiria lehenengo aldiz 902 urteko idatzi batean aipatzen da, Babenberch izenarekin, bertan ba omen zen Babenberg familiaren gaztelu bat. Familia ondorengorik gabe gelditu zenean saxoien esku gelditu zen eta hauek Würzburgeko elizbarrutian sartu zuten, 1007an Henrike II.a Germaniako Erromatar Inperio Santukoak berriro elizbarrutik biak banatu zituen arte. Enperadore berak katedrala (1012an) eta Michaelsberg Apaizetxe beneditarra (1017an) eraiki arazi zituen.\nXIII mendetik aurrera Bambergeko apezpikuak Inperioko printze ere izan ziren eta Bambergetik haratago zeuden lurralde askoren jabe bihurtu ziren, tartean Salzburgo, Karintia, Turingia eta Danubio ertzetako lursail ederrak. Sorginen aurkako auzi gogorrak ere burutu zituzten apezpikuek, batez ere 1626 eta 1631 urteen artean. 1647an Unibertsitatea sortu zen Academia Bambergensis izena zuena.\nBambergeko eslaviarrek Poloniara egin zuten alde 1719 eta 1753, gaur egun oraindik Bambrzy izena mantentzen dute eta Alemaniar jatorriko poloniarrak kontsideratzen dira. 1759an elizbarrutia eta barruan zituen ondasun guztiak Austriari saldu zitzaizkion baina Napoleondar Gerren ondoren Bavariaren barnean gelditu zen.\nLehen Mundu Gerran Munichen matxinada komunista bat izan zen eta Bavariako gobernuak Bambergera egin zuen alde egoera itzuli artean.\nBigarren Mundu Gerran bonbardatu ez zuten alemaniar hiri gutxienetariko bat izan zen, hiritik gertu artilleria-lantegi bat zelako. UNESCOk hirigunea Gizateriaren Ondare izendatu zuen.\nBambergeko katedrala (Bamberger Dom): 1004 eta 1012 artean eraiki zen. Sutea izan zuen eta 1111ean sagaratu zen katedrale berria. Erromanikoaren eta gotikoaren arteko nahasketa bat da. Dorreak 81 metrotako altuera dauka eta hiriaren sinbolo den zaldun baten estatua (Bamberger Reiter) ederra dauka.\nMichaelsberg abadia (Kloster Michelsberg): XII mendeko abade-etxe beneditarra.\nJauregi berria (Neue Residenz): Apezpikuen XVII mendeko jauregi ederra. Aipatzekoa da Rosengarten lorategia ere.\nBedford (Erresuma Batua)\nNeue Residenz: Arrosen Lorategia\nGizateriaren ondare: 624\nOrriaren azken aldaketa: 29 urtarrila 2022, 12:04.


Free chat Bela Vista egin Paraíso. Ausazko arrotz doan txateatu berehala Bela Vista egin Paraíso tik.\nFree chat Bela Vista egin Paraíso\nOngi etorri Chatroulette Bela Vista egin ParaísoEdozein lekutan, munduko pertsona aleatory bat konektatzeko. Chatroulette Bela Vista egin Paraíso dezakezu honako aukeren artean aukeratu:- Guztiak pertsona mota Bela Vista egin Paraíso doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nBela Vista egin Paraíso hirien zerrenda:


Etxe ondotik Bilbora, Ameztoi lagun - Amasa-villabona - Tolosaldeko ataria\nEtxe ondotik Bilbora, Ameztoi lagun\nJon Miranda Labaien 2020-03-15 08:59\nVicente Ameztoiren ibilbideari eta lanari buruzko berrikusketaren bertsio zabala programatuta zegoen Bilboko Arte Ederren museoan egun hauetan. Koronabirusaren hedapena geldiarazteko ekintza-protokoloa betez museoak ateak itxi ditu. Etxe-Ondon bizi izan zen pintoreari eskainitako erakusketaren nondik norakoak jasotzen dira segidan. Amasa-Villabonako herritarrak bisita gidatua egitekoak ziren, baina ekitaldi publiko guztiak bezala bertan behera geratu da.\nAmasa-Villabonako Udalak 2012an inauguratutako Etxe Ondotik erakusketaren inaugurazio ekitaldian Bernardo Atxagak esan zuen: «Harritu egiten naiz, oraindik Euskal Herrian, Bilboko Arte Ederren Museoan, nola ez zaion [Ameztoiri] erakusketa zabal bat egiten». Zortzi urte pasa behar izan dira idazle asteasuarraren hitzak egia bihurtzeko. Datorren ekainaren 7ra arte Vicente Ameztoiren 53 margolan, hainbat collage, kartel eta marrazki biltzen dituen erakusketa izango da ikusgai, orain arte artistari eskaini zaion mostrarik osoena. Bihar, Amasa-Villabonako 66 lagunek ordu eta laurdeneko bisita gidatua egingo dute erakusketan.\nMargolariaren heriotzaren 10. urteurrenaren harira antolatu zuten duela zortzi urte erakusketa Villabonako Gurea aretoan. Orduko udal ordezkariek Ameztoi herritar «aktibo» bezala gogoratu zuten, «parte hartzailea, eta batez ere, altruista. Beti zegoen herritarren ondoan eta herriaren alde egiteko prest».\nBere bizitzaren azkeneko 30 urte luzeak Villabonako Etxe-Ondon eman zituen Ameztoik eta bertan ondu zuen bere obraren zatirik garrantzitsuena, toki hori baitzuen, neurri batean, inspirazio iturri. 2012ko erakusketa Etxe-Ondotik bertatik eramandako obren bilduma batekin osatu zuten eta artistak erabiltzen zituen teknika ezberdinak erakutsi zituzten Gurea aretoan. Urte hartan bertan, familiaren bultzadaz Ameztoiren lanekin beste erakusketa bat zabaldu zuten Donostian. Aurrez ere eskaini izan zitzaizkion atzera begirako erakusketak, Donostiako Koldo Mitxelenan (2000), Bastidako Remellurin (2000) eta Gasteizko Artiumen (2003), baina sekula ez zaio orain Bilbokoa bezain osorik antolatu. Arte Ederren Museokoa da haren ibilbide osoa kontuan hartzen saiatu den bakarra, 1968tik hasi eta 2001era arte.\nBilbora iritsi baino lehen, Madrilgo Arte Ederren Zirkuluan egon dira ikusgai Ameztoiren berrogei lan. Nahiz eta txikiagoa izan bilduma, artistaren lanak piztutako lilura nabarmendu dute Zirkuluko arduradunek. Erakusketak 10.000 bisitari izan ditu eta kritika positiboak jaso ditu.\nJavier Viar arte historialari eta Bilboko Arte Ederren Museoko zuzendari izandakoak sustatu du ekainera arte ikusgai izango den erakusketa, Miriam Alzuri komisarioarekin batera. Bi argitalpen ere kaleratu dituzte erakusketarekin batera. Katalogoa da bata, besteak beste, Joseba Sarrionandiaren testu bat, Viarren beste bat eta Alzurik prestatutako kronologia zehatza dakartzana. Bestea, berriz, liburua da, Viarrek berak Ameztoiri buruz idatzitakoa: Vicente Ameztoy. La transfiguración melancólica (Vicente Ameztoi. Antzaldatze malenkoniatsua). Gaztelania hutsean kaleratu dute eta artistaren ibilbideari, eraginei eta lanei buruzko lan mardula da.\nVicente Ameztoi 1946 - 2001\nAurreko belaunaldiko euskal artisten hizkuntza abstraktuaren parez pare, Vicente Ameztoik (Donostia, 1946 - Amasa-Villabona, 2001) aurreko mendeko 70eko hamarkadako euskal artea eraldatu zuen figurazioaren alde egin zuen, eta figurazio horri, subjektibotasunarekiko, misterioarekiko eta ironiarekiko zuen interesa gehitu zion. Aipatzeko da artistak zuen gaitasuna itxuraz arruntak ziren osagaiak, paisaia esaterako, osagai aztoratzaile bihurtzeko. Euskal Herriko kultura eta historia garaikidearen aipamenekin batera, Ameztoik hainbat erreferente erabili zituen. Erreferentzia horiek guztiak hartu eta estilo sofistikatuaren, teknika zehatzaren, bere interesen ekologia, argazkilaritza edota zinema eta bere gorabehera biografikoen galbahetik pasatzen zituen.\nBilboko Arte Ederren museoan 53 margolan jarri dituzte ikusgai. Horietako batzuk oso enblematikoak; esate baterako, bere azken lan garrantzitsua: Rodriguez Hernandorena familiaren enkarguz, Bastidako Remelluriko Amaren ermitarako 1994 eta 2001 artean egindako margolanen zikloa. Beste asko bilduma partikularretatik datoz, eta, batez ere, 1970 eta 1980ko harmarkadetan erositakoak direnez, orduz geroztik oso gutxitan ikusi ahal izan diren obrak dira. Bilboko Arte Ederren Museoaren bildumatik lau obra ikusi ahal dira: Izenbururik gabe (c. 1972), Izenbururik gabe [Juan Luis Goenagaren erretratua] (1976); Izenbururik gabe [Poxpolinak (Arias Navarro)] (1977); eta Izenbururik gabe [Ahoa] (1979).\nMargolanez gain, paperean egindako hainbat obra ere badaude ikusgai Bilbon (marrazkiak, estanpak eta kartelak), baita askatasun osoz elkarganatutako objektuak biltzen dituzten collage-kutxa edo dokumentazioa, esterako, marrazki-koadernoak, liburuxkak eta liburuak. Ameztoiren obrari buruzko Miradas (1969) film laburra ere proiektatzen dute erakusketan.\n«Aitak jorratu zituen gaiek gaurkotasun handia dute»\nJon Miranda Labaien mar 15 Amasa-Villabona\nErtz askotatik begiratu ahal zaio Vicente Ameztoiren ibilbide artistikoari, eta, Virginia Ameztoi, bere alabaren ustez, alde guztiak hartzen ditu k...


MUk eta Sandboxek kriptografia postkuantikoa ikertuko dute - Ekonomiaren KZ\nMondragon Unibertsitatea (MU) eta Sandbox AQ akordio batera iritsi dira kriptografia posuantikoari buruzko ikerketan laguntzeko. Programaren helburua teknologia horren garapenean sakontzea da, Espainiako Estatuan aitzindaria den ikerketa-eremua.\nIkerketa-lana Mondragon Goi Eskola Politeknikoko Datuen Analisia eta Zibersegurtasuna ikerketa-taldeak egingo du, As Fabrik Bilboko campusean. Sandbox AQk, Googleren matrizetik atera berria den eta munduko berrikuntzan liderra den enpresa batek, Mondragon Unibertsitatearekin lankidetzan aritzea erabaki du ikerketa hori egiteko. Horri esker, etorkizunean informazioa modu seguruan transmititzeko eta Mondragon Unibertsitateko Gradu eta Masterretako ikasleen bidez talentu oso kualifikatua garatzeko ezinbestekoa izan daitekeen teknologiaren inguruko ezagutza sor daiteke. Bi erakundeek diseinatutako programaren helburua kriptografia kuantikoa garatzen laguntzea da, Mondragon Unibertsitateak Sandbox AQ teknologia mota horretan eboluzionatzeko oinarri zientifiko bat emanez.\nLankidetzari esker, Mondragon Unibertsitatea Espainia eta Europa mailan kriptografia postkuantikoan espezializatzeko aukerarik onenetakoa da. Lankidetza horren barruan, doktorego-tesiak egingo dira, honako gai hauen inguruan: hainbat arkitekturatarako PQC algoritmoak ezartzeko optimizazioak, gaur egun erabiltzen diren Interneteko protokoloen bertsio hibridoen eta guztiz postkuantikoen diseinua eta inplementazioa, eta algoritmo kriptografikoen inplementazio segurua bermatzeko ebaluazio-tresnen diseinua eta inplementazioa.\nGako publikoko kriptografia, funtsezkoa Interneteko segurtasunerako\nGaur egun, Interneteko milioika erabiltzailek konfiantza dute klabe publikoko kriptografian, komunikazioen eta datuen pribatutasuna bermatzeko; komunikazio mugikorretatik, online bankaraino eta datu pertsonalen biltegiratzeraino. Klabe publikoko kriptografiak eskaintzen duen abantaila nagusia da aurrez komunikatu ez diren bi alderdiri sare ez-pribatu baten bidez (hau da, Internet) komunikazio-kanal seguru eta pribatu bat ezartzeko aukera ematen diela.\nInformazio zifratua komunikazio-kanal publiko baten bidez bidaltzen dugunean, gure segurtasun-ereduek suposatu behar dute aurkariek informazio hori erregistratzen ari direla, zifratzea hautsi eta azpian dagoen testu laua ustiatzeko itxaropenarekin. Gaur egun segurutzat jotzen den zifratze-algoritmo bat etorkizunean ez da izango, besteak beste, konputazio-metodo berrien ondorioz. Arrisku hori da, bereziki, eskala handiko ordenagailu kuantikoen etorkizuneko garapen posiblea planteatzen duena, gaur egun ikerketa kriptografikoko nazioarteko komunitatearen zati handi bat biltzen duena, mundu mailan klabe publiko postkuantikoko algoritmo kriptografiko berriak hautatu eta estandarizatzeko lehiaketa ireki batek bultzatua (quantumaren erresistente gisa ere ezagutzen direnak).\nEstandarizazio horretarantz hurbiltzen garen heinean, funtsezkoa da sektore guztietako industria-sare osoa ohartzea algoritmoen hurrengo trantsizioaz, egungo eta etorkizuneko sistemetan izango duen eraginaz eta oraindik behar den ikerketa- eta ingeniaritza-lanaz kriptografia postkuantikorako (PQC) trantsizioa ahalbidetzeko.\nKriptografia postkuantikoaren jatorria\nKonputazioaren ikuspegi kuantikoarekiko interesa 2019an hasi zen aurrera egiten, Googlek bere konputazio kuantiko supereroaleak nagusitasun kuantikoa lortu zuela iragarri zuenean. Hurrengo urteetan, aurrerapen esanguratsuak lortu dira simulazio kimikoan eta beta bertsioen erroreen zuzenketan, 2030aren amaierarako konputagailu kuantiko erabilgarri eta funtzional bat sortzeko helburuarekin.\nSandbox AQren abentura berria, Alphabet matrizetik kanpo, Jack Hidaryk, sortzaileak eta CEOk zuzenduko dute Sandbox@Alphabet izenarekin sortu zenetik, eta X barruan ezkutuko proiektu gisa, Googleren ideia disruptiboak garatzeko arloa. Kaliforniako Palo Alton egoitza duen 50 langile baino gehiagoko konpainia gisa sortu zen.\n← Miguel Angel Pagan, ekonomilaria: “Inflazioa”\nLavándula, euskal produktu komestiko naturalak eta jasangarriak →\nIdekok adimen artifizialari bideratuko ditu bere ikerketak


Garuneko erasanaren ondorengo aldaketa emozionalak eta portaera-aldaketak | Red Menni\nGaruneko erasanaren ondorengo aldaketa emozionalak eta portaera-aldaketak\nGARUNEKO ERASANA FAMILIARA IRISTEN DENEAN, NOLA BIZITZEN DU KIDE BAKOITZAK? NEUROPSIKOLOGIAKO PROFESIONALEK HORI AZTERTZEN ETA PERTSONA BAKOITZAK ZER EGIN DEZAKEEN ULERTZEN LAGUNTZEN DIGUTE, FAMILIA-SISTEMA OSOA APUR BAT ZORIONTSUAGOA IZAN DADIN.\nGaruneko erasanak jasaten duen pertsonarengan ez ezik, familia-egitura osoan ere eragina izaten du. Eta horrela ez badirudi ere, zaintza fisikoa ez da arazorik handiena izaten. Kontuan hartuta familia bakoitzak ‘nortasun’ ezberdina duela eta garuneko lesioaren ondorioak kide ezberdinen eskaerak eta baita baliabideak ere aldatzen diren bizitzako une batean iristen direla, Bilboko Aita Menni Neuroerrehabilitazio Zentroko Noemí Álvarez neuropsikologoak ohikoak izan ohi diren eta familiek emozionalki izaten dituzten zenbait ‘fase’ deskribatu nahi izan zituen. Hasierako shock-etik itxaropenera pasa ohi da. Aurrerago, frustrazioa, amorrua, erruduntasun-sentimendua, nekea, injustizia-sentsazioa,… bezalako erreakzioak agertzen dira. Moldaketa epe luzera iristen da.\nOrduan, HKZ (Hartutako Kalte Zerebrala) ondoren, posible da oreka, zoriontasuna izatea? “Garuneko erasanaren ondoren portaeraren eta emozioen esferan izaten diren aldaketak gutxien ikusten direnak dira, baina, normalean, gizakion harremanetan eragin gehien dutenak”, azpimarratu zuen gure adituak familiei eta zaintzaileei eskainitako hitzaldian.\nGaruneko erasanaren ondorengo zailtasun neuropsikologikoek eragina izan dezakete gaitasun kognitiboetan (arreta, memoria, kalkulua, e.a.), portaeran edo egoera emozionalean (suminkortasun handiagoa, apatia, desinhibizioa, e.a.) eta kontzientzia-mailan; hau da, pertsonak bere zailtasunez eta horien inpaktuaz jabetzeko duen gaitasunean. Loaren kalitatea edo gogo-aldarte depresiboa hobetzeko, suminkortasunaren intentsitatea edo bestelako deskontrol emozionalak murrizteko bezalako zailtasun batzuetarako, medikazioak lagundu dezake. Baina, botikek ezin dezakete memoria lehengoratu, pertsona bere arazoaz kontzientziatu, edota trebetasunak erakutsi; era berean, ez dituzte errutinak sortzen edota trebetasun sozialak itzultzen. Era horretan, eremu horietako batzuetan errehabilitazio neuropsikologikoak esku hartzen du.\nGaixoentzako, familientzako eta zaintzaileentzako Aita Menniko prestakuntza-programak HKZren ondorioak hobeto ezagutzen laguntzen du, bizipena eta bizi-kalitatea hobeto maneiatzearren. Noemí Álvarezek bi galdera hauek erantzutea funtsezkoa dela azpimarratu zuen:\no Zerk hobetzen du gure ongizate-sentsazioa?\no Zerk egin gaitzake guztiok apur bat zoriontsuago?\nGaruneko erasanaren ondoren, pertsona kaltetuak nortasun-aldaketak izan ditzake. Aldaketa horiek lesio organikoa medio gerta daitezke (nortasunaren nahasmendu organikoa) edo horren aurreko erreakzio emozionalarekin zerikusia izan dezakete. Ohikoa da aurreko aztarnak gaizkiagotzea. Ohiko sintomen artean, ondorengoak aipa ditzakegu: desinhibizioa, suminkortasuna, oposizionismoa, oldarkortasuna, inpultsibotasuna, egozentrismoa, infantilismoa, apatia, emozionalismoa, labilitate emozionala, anhedonia, tristura,…\nHalaber, portaera-aldaketa horiek, kaltetuarengan ez ezik, haren gertueneko ingurune sozialean ere eragina izaten dute. Hori dela-eta, oso garrantzitsua da bi norabidetan lan egitea. Lehentasunezko alderdiak dira familiari laguntzea arazoaren izaera ulertzen, jarraibideak emanda maneiatzen ikasten eta aldaketa onartzen eta bizitzen, arazoa behin betikoa denean.\nArazoak zeintzuk diren ikusita, neuropsikologiako profesionalak portaera horiek aldatzeko estrategiak ezarriko ditu; hau da, ia gehienetan giroa kontrolatzea portaera arazotsua gutxiagotzeko, eta, horrela gertatuz gero, muga edo saria markatzea edota pribilegioak edo emateak kentzea. Narriadura kognitibo oso garrantzitsuetan ere, “Ondo dago jakinaraztea mindu egin nauela, minduta nagoela. Informazio hori eman behar da“, esaten du adibide moduan Noemí Álvarezek. Gure adituak pena eta eskaeren aurreko lagapen sistematikoa bezalako jarreren gaineko arriskua aipatzen digu; alegia, kaltetua betebeharretatik eta eskakizunetatik aske geratzea, portaera egokiaren aurrean saririk ez izatea, portaera desegokiaren aurrean arreta gehiegi eskaintzea edo zaintzaileak ‘nahikoa da’ esateko beldurra izatea.\nJarduteko zenbait arau orokor\nNola berreraikitzen dira erlazioak? Zenbat aldatu behar da kide bakoitzaren papera? Nola egin diezaiokegu aurre aldaketa horri? Zer eta nortzuk ordaintzen dute ordaina moldaketa horren truke? Beti utzi behar zaio lekua itxaropenari, baina itxaropena erabateko supertzean izan behar da edo errehabilitazioko aurrerapen txikietan? HKZk inpaktu izugarria sortzen du familiako pertsona guztiengan, eta horrek nahasketa, kezka, tentsio/antsietate, frustrazio, neke, babesgabetasun, suminkortasun, konfiantzarik eza,… uneak eragiten ditu. Horren ondorioz, oso garrantzitsua da zaintzailea zaintzea!\nEguneroko bizikidetza eta gobernatzea erraztu ahal izateko zenbait aholku errutinak egituratzearekin lotzen dira; hau da, arriskuak prebenitzen eta egoera ezberdinetan gure rola bereizten jakin behar da. Batzuetan, irtenbidea ematea komeniko da eta orientatzea zerbaitek larritasuna sortzen badio. Portaera txarraren aurrean, hori gaizki dagoela azaldu behar zaio, beste modu bat erakutsi edo unerik onena adierazi. Modu berean, mugak jartzen eta ez amore ematen ikasi beharko da; halaber, sariekin indartzen eta portaera onarengatik mimatzen. Batzuetan, geldiarazi beharko da. Beste batzuetan, berriz, hobe kasurik ez egitea, entretenitzea. Erantzukizunak ematea ere gomendagarria izango da. Jakina, arazoaren izaera azaldu beharko zaio, eta umorearekin jokatu beharko da.\nNorbaitek garuneko erasana jasaten duenean, familiari eskainitako laguntza psikologikoak eta emozionalak laguntzen eta orientatzen du.\nNeuropsikologia arloko profesionalek familiei aholkuak eta laguntza emateaz gain, familiak entzun egiten dituzte. Neuropsikologoek arazoaren izaera ulertzen laguntzen dute, bakoitzaren mugak ikusten, sentimenduak onartzen; era berean, kaltetutako pertsonarekin bizikidetza errazten dute, beste norbaiten esku uzten, norberarentzat tarteak bilatzen eta bizitzako beste eremu batzuei ere bizirik eusten (bikotea, aisia, bizitza soziala,…) erakusten dute. Alderdi horiek oso beharrezkoak dira egoera hain konplexu bati aurre egiteko. Eta betiere itxaropenarekin biziaz eta jokaera txikiei, baina bizipen handiak direnei, balioa ematea ikasteko gai izanaz.


Osasunbideak eta Covidek 112 zenbakia kolapsatu eta larrialdietako zerbitzua arriskuan jarri dute | LAB SINDIKATUA\nZerbitzu Publikoak Osasungintza Osasunbideak eta Covidek 112 zenbakia kolapsatu eta larrialdietako zerbitzua arriskuan jarri dute\nOsasunbideak eta Covidek 112 zenbakia kolapsatu eta larrialdietako zerbitzua arriskuan jarri dute\nCovid krisiak, batetik, eta Osasunbideko kudeatzaileek osasun etxeetan ezarri duten “tele-desasistentziak”, bestetik, orain arte eraginkorra izan den 112 larrialdi zerbitzua asetu, kolapsatu eta arriskuan jarri dute. LABek baliabide gehiago eskatzen ditu kontsulta-telefonorako eta oinarrizko osasun laguntzarako, egoera honi behar bezalako bermeekin aurre egin ahal izateko. Agerraldia egin dugu gaur Iruñean, gure eskakizun hauek guztiak jakitera emateko.\nOinarrizko Osasun Laguntza tele-laguntzako zerbitzu moduko batera birmoldatzearen ondorioz, eta Covid 19arekin zerikusia duten kontsultei erantzuteko baliabideak antolatzeko orduan Osasunbidea erakusten ari den ezintasuna dela kausa, 112 larrialdietarako telefonoaren saturazioa -are kolapsoa- gertatzen ari da. Horren guztiaren ondorioz, gaur egun, zerbitzu horrek dituen baliabideen zati handi bat garrantzi txikiko presako kasu eta kontsultei erantzuteko erabiltzen ari da.\nAlde batetik, Covid gaietarako aholku eta kontsulta telefonoak ez du langile nahikorik, eta, gainera, ordutegi mugatua du. Hori dela eta, herritarrek eta osasun arloko profesionalek 112ra deitzen dute birusari edo PCR probei buruzko kontsultak egiteko, baita hitzordua eskatzeko ere. Horrelako informazio-deiei erantzutearen ondorioz, langileek eta 112 zentroak gainezka egiten dute, eta deitzen dutenei azaldu behar zaie, gainera, larrialdietako telefonoa ez dela horretarako erabili behar. Hala, 112 zerbitzuko langileek berriro bideratu behar izaten dituzte herritar horiek osasun etxeetara edo COVID aholku-telefonora.\nBestalde, osasun etxeetan ezarri duten sistema berria, zuzeneko eta aurrez aurreko arretaren ordez, telefono bidezko arreta eskaintzean oinarritzen da, eta, horren ondorioz, azkenean, oinarrizko osasun laguntzako pazienteek 112ra deitzen dute “norbait beren etxera joan dadin”, ezinezkoa gertatzen zaielako arreta egokia lortzea beren osasun etxean. Horietatik asko patologia larriak dituzten pazienteak izaten dira, gehiago aguantatzen ez dutenean 112ra deitzea erabakitzen dutenak. Pertsona horiek premiazko arreta behar izaten dute, eta, behin baino gehiagotan, ospitalera eraman behar izan dituzte, horrek dakartzan ondorio eta arazoekin; hasieratik saihestu zitezkeen ondorio eta arazoak, alegia.\nEgoera horrek adineko pertsonei eta paziente kronikoei eragiten die bereziki; izan ere, herritar horiek, arriskupeko kolektibo gisa pairatzen ari diren estresaz eta beldurraz gain, zerbitzu publikoen aldetik sentitzen duten babesgabetasun- eta abandonu-sentsazioa helarazi digute.\nTelefono lineak gainezka, larrialdi-deiak esperoan, sistema kolapsatua\n112 zerbitzuko langileek dozenaka dei, kexa eta erreklamazio jasotzen dituzte egunero, aholku-telefonoarekin harremanetan jartzea ezinezkoa delako edo oinarrizko osasun laguntzako taldeek pazienteak bisitatzeari uko egin diotelako. Dei horiek ezin dira bereizi larrialdikoetatik, eta zentroa eta telefono-lineak saturatzen dituzte. Horren ondorioz, benetako larrialdiak ilaran gera daitezke artatu zain, muturreko larrialdi-egoeretan horrek dakarren arriskuarekin.\nSaturazio horren adibide bat jartzearren, joan den ostiralean, abuztuaren 4an, 20:00ak aldera gertatutakoa aipa daiteke. Une hartan bat egin zuten arratsaldeko ordutegian izan ohi den dei saturazioak eta ekaitz elektrikoarekin eta Gazolazko baso-sutearekin lotutako deiek. Ondorioz, SOS Nafarroaren telefono-sistema erori egin zen, eta ia ordu erdiz zerbitzurik eman gabe geratu zen; denbora horretan, 112ra egindako ehunka dei galdu ziren. Eta, jakina, ez dago jakiterik haien artean benetako larrialdi-egoeraren bat gelditu ote zen atenditu gabe.\nAlde batetik, ez da erantzuten; bestetik, baliabideak desbideratzen dira\nHori guztia gutxi balitz bezala, Osasunbideko Kudeaketa Zuzendaritza, Nafarroako Larrialdietako Zerbitzuko Zuzendariordetzak eskatuta, krisi sanitarioaren garai hau aprobetxatzen ari da SOS 112 zerbitzuaren funtzionamendua aldatzen saiatzeko, larrialdietarako zerbitzu honen eraginkortasuna arriskuan jarriz, noiz eta gizartearentzat hain kritikoa den une honetan.\nKoronabirusaren krisi betean, Ospitalez Kanpoko Larrialdien Zuzendariordetzak erizaintza-zerbitzu berri bat sortu nahi izan du 112aren barruan, aldez aurretik Babes Zibileko Zerbitzuko zuzendariarekin eta Barneko Zuzendaritza Nagusiarekin protokoloak eta eginkizunak adostu gabe. Larrialdikoak ez diren kontsultak egiten dituzten erizainak 112 telefonora eraman dira, eta, hala, ohiko 112 telefono deiak erantzuten dituztenekin nahasi dira.\nEgoera horren ondorioz, 112 telefonoaren saturazioa gertatzen ari da zenbait ordutan, batez ere asteburuetan, kolapsora iritsiz eta dozenaka dei galduz.\nArgi dago Osasuneko arduradun batzuen helburua dela bukaera ematea gaur egun larrialdietarako daukagun eredu integralari (Barneko eta Osasuneko departamentuen arteko koordinazioan oinarritzen den eredua: polizia, Babes Zibila, suhiltzaileak, Osasunbidea), eta, horren ordez, loturarik gabeko eredu bat ezartzea, osasun arloa gainerakoetatik bananduta uzteko. Ez dakigu korporatibismo hutsagatik, protagonismoagatik edo aitortu ezin diren arrazoiengatik, eredu integral eta eraginkor hau leherrarazi nahi dute, pertsona gutxi eta zehatz batzuek beren zuzendaritza-postuetatik erabiliko duten beste eredu bat inposatzeko, kudeaketa inorekin partekatu behar izan gabe.\nEgoera larri horren aurrean, ordea, Babes Zibileko eta Barneko zuzendaritzak –hots, 112 Zentroaren kudeaketaren eta antolaketaren nahiz jarduketa-protokoloen azken arduradunak– ez dira inon ageri, eta ez dugu agertuko diren esperantzarik; eta ez da hori gertatzen den lehenengo aldia. Egiten ari diren gauza bakarra da baloiak kanpora botatzea, Osasun Departamentuak bere kabuz jarduten duela argudiatuz; edo iradokizun harrigarriak egiten dituzte, hala nola 112 telefonoan erantzungailu bat jartzea eta kontsultak Gurutze Gorrira edo beste erakunde batzuetara bideratzea. Pellokeria galanta!\nOsasun Departamentuak, bere aldetik, oinarrizko osasun laguntza eta osasun etxeak indartu beharrean, erizaintzako langileak beste profesional batzuek egin ditzaketen lanak egitera desbideratzen ditu, kolektibo hori lanez gainezka eta atsedenaldiak bermatzeko erreleborik gabe utziz. Hala, Larrialdietako Zuzendariordetzak erizaintzako 40 profesional bideratu ditu Covid kontaktuak bilatzeko lanetara, baina lan hori beste kategoria profesional batzuetako langileek egin lezakete lasai asko.\nKontaktuak bilatzeko lan horiei buruz ari garela, esan beharra dago ezen, kutsadura-katea kontrolatzeko eraginkorrak izateko, adituen iritziz, bilatzaileen kopurua lau edo bost aldiz handiagoa izan beharko litzatekeela, eta, lan horretarako administrarien zerrendetara joko balute, bilatzaile faltaren arazoa konponduko litzatekeela.\nEzer-gutxi axola zaie oinarrizko osasun laguntzako profesionalek pairatzen duten lan-gainkarga, eta ez zaie batere axola, tele-asistentziako sistema guztiz ez-eraginkor bat ezarri ondoren, nork bere auzoko edo herriko osasun etxera ezin joateak herritarrei eragin dien nahigabea. Oso adierazgarria da ikustea Covid krisian zehar kontratatu dituzten 650etik gora profesionaletatik 31 baino ez direla bideratu osasun etxeetara.\nLABetik Osasunbideari eta Barne Zuzendaritza Nagusiari eskatzen diegu neurriak har ditzatela egoera larri hau konpontzeko: behar adina baliabide Covid 19ari eta PCR probei buruzko kontsultei erantzuteko, bai eta oinarrizko osasun laguntza behar bezala indartzeko ere, eta administrari profila duten kontaktu-bilatzaileen kopurua handitu dezatela. Horrela bakarrik bermatu ahal izango da erabiltzaileei arreta egokia ematea, 112 zenbakia presako kasuetarako eta larrialdietarako erreserbatuz, dagokion moduan.


Harrapari migratzailea da, udaberrian eta udan gurera etortzen dena. Gehienbat narrastiak jaten ditu, eta gure lurralde guztian bizi da.\nGomendatutako behaketa-guneak: Urbasa, Bardea, Ilunberri-Arbaiun, Zangoza...\nGarai hauetan daude: apiriletik irailera gehienbat. Hala ere, ale soil batzuek hibernatu dutela ikusi da.\nBehaketa: zailtasun ertaina, oso ohikoa ez delako. Hala ere, leku egokietan, aski erraza da behatzea.\nDeskripzioa: harrapari handia da, eta hegal zabalak eta biribilduak ditu. Burua ere biribildua du. Gainaldeak arrexkak dira, behealdeak, berriz, zurixkak, eta puntuak dituzte han, kantitate desberdinetan (barietate handia dagoenez, ale batzuk erabat zuriak dira).\nAntzeko espezieak: Aztore-arranoa


Zikloak - Enpresa industrial onenari saria | LA SALLE BERROZPE ANDOAIN\nZikloak - Enpresa industrial onenari saria\nLa Salle Berrozperen ekintzailetza-proiektu batek jaso du enpresa industrial onenari Urratsbat programak ematen dion saria. Keyway Chaveteros S.L. enpresa da, gaur egun, proiektu sariduna, zeina hautagai ugari eta zeharo ezberdinen artean aukeratu duten. Ekintzailetza sustatzen du programa horrek Euskadiko Lanbide Heziketako ikasleen eta ikasle ohien artean, eta Eusko Jaurlaritzaren Tknika zentroa du gidari.Aurten, 2.500na euroko lau sari banatu ditu Urratsbatek (berrikuntza-, teknologia-, industria- eta gizarte-alorretakoak), Euskadiko Lanbide Heziketaren ekintzailetza-programan.\nLHn ikasi dutenei beren enpresa sortzen laguntzea da Urratsbaten helburua. Sozietatea edo kide bakarrekoa izan daiteke enpresa berria, eta ikastetxeekin elkarlanean eratzen da: haiek sustatzen dute proiektua, administrazio-alorrean aholku ematen dute, negozio-plana prestatzen laguntzen dute...\nAsteasun dago Keyway Chaveteros SL enpresa, La Salle Berrozpen sortua 2015-2016 ikasturtean. Ikastetxe horretatik gidatu zituzten proiektuaren hiru sustatzaileak, ikasle ohiak egun: Iñaki Jiménez (mekanizazio bidezko ekoizpena), Maikel Hurtado (ekoizpen eta diseinu mekanikoa) eta Aritz Marcos (CNC-tornua).\nKalitate handiko eta bezeroaren premien araberako mataderen mekanizaziorako enpresa industrial bat sortu nahi zuten hiru lagun horiek. Biraketa-transmisioa, indarra eta potentzia bermatzeko ardatzetan edo zuloetan axialki mekanizatzen diren artekak dira mataderak.\nEkintzaile proiektuen programan sartu zuten proiektua, eta, martxan jarri zuten arte (2015eko abendua), Saiolan arduratu zen haren jarraipena egiteaz (Enpresen Berrikuntza eta Garapen Zentroa da Saiolan).\nEstatu espainiarrean hedapen handia izan dezake Keyway Chaveteros enpresak; hori dela eta, makineria gehiago erostekotan dira, eta langile gehiago kontratatzekotan. Hiru langile ditu gaur egun; azkena, Trebakuntza Zikloko ikasketak La Salle Berrozpen egiten ari den ikasle bat, Dual sistemari jarraikiz kontratatua.


Andoaingo gaztañaga sagardotegiak irabazi du euskal herriko III. sagardo txapelketa herrikoia - Sagardoa Route\nEuskal Herriko III. Sagardo Txapelketa Herrikoia Azpeitian ospatu da eta Adunako Aburuza eta Astigarragako Irigoien-Herrero sagardotegiak gelditu dira bi eta hirugarren.\nEuskal Herriko 41 sagardotegik hartu dute parte guztira hirugarren urtez egin den txapelketa honetan eta 210 pertsonek osatu dute epaimahai herrikoia afari bikainak eta giro paregabeak lagunduta.\nGuztira Euskal Herriko 41 sagardotegitako sagardoek hartu dute parte txapelketaren hirugarren edizio honetan. Final handiaren aurretik 4 finalaurreko egin dira Ordizian, Andoainen, Zarautzen eta Oiartzunen. Finalaurreko bakoitzeko lehen biak automatikoki sailkatu dira Finalera eta gainontzeko bederatziak puntuazioz.\nIrigoien – Herrero Sagardotegia\nOrdizia – irailak 8\nAndoain – irailak 15\nZarautz – irailak 22\nLarre Gain (Hernani)\nOiartzun – irailak 23\nLehen hiru sailkatuek Hazi Fundazioaren eskutik jaso dituzte Eusko Label eta kalitatezko zigilua duten produktuen sorta bana, baita Gipuzkoako Sagardogileen Elkartearen oroigarria eta Azpeitiko Udalak ekitaldi honetarako bereziki landu dituen hiru oroigarriak, Mikel San Juan artisauak eta eskultoreak eginak.\n1. ALBERRO 2. ABURUZA 3. AKARREGI 4. ALORRENEA 5. AÑOTA 6. ARAETA 7. ASTARBE 8. ASTIAZARAN 9. BELTZENIA 10. BEREZIARTUA 11. CALONGE 12. EGUZKITZA 13. ELUTXETA 14. ETXEBERRIA 15. EULA 16. GAZTAÑAGA 17. GOIKOETXEA 18. IPARRAGIRRE 19. IRIGOIEN 20. ITXASBURU 21. IZETA 22. LARRARTE 23. LARREGAIN 24. LIZEAGA 25. OIANUME 26. OIARBIDE 27. OIHARTE 28. OLA 29. OLAGI 30. ORDOZELAI 31. OTATZA 32. OTSUENEA 33. PETRITEGI 34. REZOLA 35. RUFINO 36. SATXOTA 37. SETIEN 38. TXIMISTA 39. URDAIRA 40. UXARTE 41. ZABALA\nEuskal Herriko 41 Sagardotegitako sagardoak afaltzera inguratu diren guztien artean dastatu eta puntuatu dira. Herritarrak parte hartu dute txapelketa herrikoi honetan, sagardoaz gozatzea baita baldintza bakarra. Orain arte, ohituta egon gara herri askotan egiten diren Sagardo Egun eta txapelketekin, baina txapelketa herrikoia desberdina da: afaltzera eseri eta ateratzen dituzten sagardo desberdinak dastatu eta nork bere gustu eta iritziaren arabera nahi duen puntuazioa ematen dio, bostetik hamarrera. Beraz, epaile izatea, afaltzera eseri eta sagardoak dastatzea da, lagunarteko giroan. Aukera ematen du herritar askoren iritzia jakiteko eta hori oso interesgarria da sagardogileentzat.\nFinal handia irailaren 30ean izan da arratsaldeko 8etan hasita Azpeitiko Berdura plazan eta menua euskal produktuetan oinarritu da Gipuzkoako Sagardogileen Elkarteak, Basatxerrik eta Lurlan Elkarteek duten elkarlanerako proiektua oinarri hartuta:\nBaserriko Txerriaren Urdetxe lontxeatuak – Urdaiazpikoa eta txorizoa\nJendea afaltzen hasi orduko, hasi dira mahaira sagardoa ateratzen eta jendeak lote bakoitza puntuatu du. Inork ez du jakin zein sagardotegitako sagardoa dastatu duen sari banaketaren garaira arte. Bertan puntuazioz eta hurrenez hurren jakinarazi dira lehen hiru sagardo gustukoenak eta gainontzeko bederatzi finalistenak ordena alfabetikoan.\nHirugarren edizioa finalaurreko gehiagorekin\nInformazio gehiagorako edo elkarrizketaren bat lotzeko:\n688 856 294 / 622 618 476


Mahemoren ametsa | Calvin Inongo-Vi-Makome\nde Calvin Inongo-Vi-Makome\nAutor: Calvin Inongo-Vi-Makome\nMahemo, bere anaia Deme eta haien gurasoak Europako herrialde bateko hiri batean bizi dira.Familia osoak beraien jaioterritik, Kamerundik emigratu zuen, han zegoen diktaduratik eta injustizietatik ihesi.Apurka-apurka ohitzen joan ziren bizitza berrira eta bizi diren herrialdeko ohituretara, baina beraienak ahaztu gabe.Inongo-Vi-MakomeLobe-n (Kribi) jaio zen, Kamerungo hegoaldean. Atlantiko itsaso ondoan dagoen herriska batean. Bere jaioterrian bere lehenengo ikasketak burutu zituen. Handik itsasoa zeharkatu, Valentzian batxirlegoa bukatu eta Medikuntza ikasketak egiten hasi zen. Gaur egun, Afrikako ipuinak idatzi eta kontatu egiten ditu.Bilduma honetan: Maleren bidaia eta Ur-jauzien negarra aurkituko dituzu.